Kulit Tangan Jadi Kasar Kesan Cuci Pinggan Sepanjang Raya, Ni Petua Lembutkannya!

Sepanjang hari raya ini kita kaum perempuan selain sibuk memasak pelbagai juadah,  tidak dinafikan kita jugalah yang akan mencuci pinggan mangkuk yang berlambak di sinki.

Dek kerana sentiasa mencuci,  boleh menyebabkan kulit tangan menjadi kasar terutamanya bagi yang sensetif dengan bahan pencuci.

Jika terasa kering dan kasar ada baiknya anda segera lakukan beberapa cara ini untuk merawat kulit tangan agar kembali lembut seperti sedia kala.

Selamat mencuba!

2. Kelapa parut mempunyai kadar kelembapan yang tinggi dan dapat membantu mengatasi masalah kulit kering. Jadi anda boleh lulurkan kelapa parut pada bahagian tangan mahu pun keseluruhan kulit badan jika mahu.

3. Campurkan 4 sudu minyak zaitun dalam semangkuk air suam. Kemudian rendam tangan anda selama 10 hingga 15 minit. Cuba amalkan 3 kali seminggu. Pasti kulit akan lebih lembap dan lembut.

4. Penggunaan minyak aroma terapi juga boleh membantu untuk melembutkan kulit tangan. Pilih la minyak aromaterapi yang anda suka untuk mengurut tangan. Cuba buat setiap hari. Urutan yang lembut boleh menghilangkan keletihan dan lenguh tangan serta melancarkan peredaran darah.

5. Meramas beberapa biji limau nipis yang telah dipotong boleh membantu menjadikan kulit lebih halus. Ini kerana limau nipis dikatakan bertindak menanggalkan sel kulit mati. Lakukan sekurang-kurangnya dua kali dalam seminggu.

6. Ambil lidah buaya dan buangkan kulitnya. Kemudian gunakan jeli lidah buaya untuk diratakan pada keseluruhan telapak tangan. Urut secara lembut dan lakukankan secara rutin. Bukan sahaja kulit tangan akan menjadi lebih lembut malah kulit lebih bersih dan berseri.


“Ibu Dulu Penakut Tapi Beranikan Diri Demi…”  Jumpa Doktor Gigi Pertama Kali, Aafiyah  Dipuji Cerdik, Berani & Peramah!

Pengalaman pertama kali berjumpa dengan doktor gigi sememangnya sangat mendebarkan. Lebih-lebih lagi untuk kanak-kanak.

Jadi sebagai ibu bapa kena pandai ‘membeli jiwa’ anak supaya bersetuju untuk diperiksa gigi mereka.

Comel dan lucu melihat gelagat figura seni yang juga pennyanyi nombor satu negara ini memujuk anak perempuannya untuk berjumpa doktor gigi. Menurut Dato’ Sri Siti Nurhaliza, selepas beberapa kali memujuk barulah Siti Aafiyah bersetuju .

“Hari ni bawa Aafiyah jumpa dentist untuk pertama kali.. Ibu pun dulu penakut jumpa Doc , tapi demi Aafiyah ibu beranikan diri ye.. ibu check dulu dengan harapan Aafiyah tengok dia tak takut.

“Hmmm puas memujuk dengan macam macam cara , akhirnya dia setuju nganga mulut & duduk di kerusi baring tu.. ibu pun temankan sekali .. 🤦♀ Tq Dr @aifden @aifdental_clinic sebab sabar & layankan saja karenah Aafiyah .

Dalam pada itu, Tokti turut berterima kasih kepada Farahanim yang juga merupakan isteri kepada pemilik klinik berkenaan kerana sudi datang menemani. Siap membawa anak kembarnya untuk teman dan bermain bersama Aafiyah.

“Tq mummy cantik @farahanimrazak & baby twin yang datang untuk teman&main2 dengan Aafiyah. Harap lepas ni Aafiyah tak takut lagi ..😅🤣

Selain Tokti, Farahanim juga turut memuat naik kehadiran Tokti dan Aafiyah menerusi laman instagramnya.

Turut kelihatan mendapatkan rawatan di klinik berkenaan adalah Dayah Zubit yang juga bekas pengasuh Aafiyah.

Menjengah ke ruangan komen, ramai yang mengharapkan dapat peluang untuk bertemu dengan  Tokti.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kaedah Pulling Oil Guna Minyak Kelapa Dara Atasi Masalah Gigi Sensitif

Jika terkena sakit gigi yang dasyat, memang boleh meraung! terus rasa satu badan pun turut sakit. Masalah gigi sensitif ini akan datang jika minum air sejuk, gigi akan terasa ngilu dan tak selesa.

“Sebenarnya dah lama Aisyah buat. Dah 5-6 tahun gitu. Petua ni Aisyah terbaca kat website mat salleh dulu. Mat salleh panggil oil pulling.

Kebetulan masa tu gigi memang tengah sakit sangat. Tahap sakit dia tu sampai rasa nak tumbuk jek orang. Boleh bayangkan tak betapa sakitnya gigi tu.

Pastu bila Aisyah try petua ni dalam 2-3 kali gitu, ehhh gigi terus ok. Magic betul. Sampai sekarang gigi tu tak sakit tau.

Tapi last week, gigi Aisyah tetiba macam sensitive. Bayangkan bila ubat gigi kena kat gigi, gigi Aisyah terus bisa macam kene cucuk.

Pastu Aisyah try la petua ni. Alhamdulillah lepas buat 2 kali, gigi yang sensitif tu terus okey. Boleh gosok gigi dengan gembira.

Petua dia senang jek, korang cuma guna satu bahan, minyak kelapa dara (VCO). VCO tu anda ambil dalam 1 sudu besar gitu, kemudian anda kumur-kumur dalam 15 minit. Lepas tu baru buang.

Tapi awas, walaupun rasa minyak kelapa ni sedap, anda jangan telan pula yang dah kumur tu.

Minyak yang dah kumur tadi sebenarnya dah penuh dengan bakteria. Semua bakteria dalam mukut dah melekat kat minyak tu. Sebab tu kena buang minyak VCO lepas kumur.

Minyak tu korang jangan buang kat sinki tau sebab sinki boleh tersumbat. Jadi korang buang kat tong sampah atau pun tempat yang layak dibuang.

Kalau nak kesan lagi best, lepas kumur kumur tu korang floss sikit gigi tu. Biar tahi gigi dengan segala khazanah yang terselit tu bersih. Serious, nanti karang gigi pun segan nak datang tau.

Petua ni ala ala listerine, tapi kita guna bahan natural. Jadi petua ni bukan setakat berkesan, tapi dia juga selamat digunakan. Paling bagus buat 3-5x seminggu.”

Ni antara khasiat oil pulling yang lain;

– kuatkan gigi dan gusi

– mencegah cavities

– hilangkan bau mulut

– kurangkan gusi berdarah

– memutihkan gigi

Kalau tak ada minyak kelapa dara, guna minyak zaitun pun boleh. Dua-dua minyak ni boleh berfungsi sebagai antibakteria.

Siapa gigi sensitif jangan lupa try petua ni okey. Selamat mencuba.


“Anak Hidap Ketumbuhan Di Leher & Sakit Jantung.” Dicerai Suami & Diusir Dari Rumah Sewa, Ibu & Enam Anak Terpaksa Tidur Dalam Kereta!

Ujian hidup seseorang tidak sama, ada yang bernasib baik kehidupan mereka aman bahagia. Namun ada pula yang diuji bertalu-talu. Berat mata memandang berat lagi bahu yang memikul. Melalui kiriman terbaru yang kini tular di laman facebook, nasib seorang wanita yang terpaksa tidur di dalam kereta bersama anak kecilnya selepas baru sahaja diceraikan oleh suaminya
Ibu dan anak kecil tidur dalam kereta setelah diceraikan suami dan diusir pula oleh tuan rumah kerana sewa tertunggak.

Seorang ibu muda, berusia 30 tahun tinggal di dalam kereta bersama 6 orang anak berumur 14, 10, 8, 3, 2 dan 5 bulan di stesen minyak Rasa, Hulu Selangor dan menumpang mandi di tandas stesen tersebut.

Beliau sedang dalam proses penceraian kerana kes ditangguhkan kerana PKP. Suami tidak pulang ke rumah lebih 4 bulan sejak penghujung bulan Februari 2020.
Ketika ini, beliau tidak mempunyai pekerjaan setelah diberhentikan oleh majikan sejak Mac 2020 kerana PKP.
Sepanjang PKP beliau pulang ke kampung di Temerloh, Pahang.
Ibarat jatuh ditimpa tangga. Beliau pulang dari kampung, tuan rumah pula meminta beliau keluar dari rumah sewanya. Sewa rumah tertunggak, tidak dibayar oleh ketua keluarga.

Kisahnya disiarkan menerusi laman facebook Uncle Kentang selain turut mendapat perhatian pusat Zakat Selangor.

Ujian demi ujian menimpa. Beliau pula disyaki menghidapi kanser payu dara tetapi belum menerima rawatan susulan lagi. Manakala anak yang berumur 2 tahun mempunyai masalah jantung berlubang dan masih menerima rawatan susulan di Hospital Serdang 2 kali setahun.

Anak yang berumur 5 bulan pula menghidapi ketumbuhan di leher namun belum dapat dikenalpasti. Rawatan susulan di Hospital Selayang.
Terkini beliau dan anak-anak ditempatkan di sebuah hotel di Bukit Beruntung yang dibiayai oleh NGO Darul Jariyah.

Zakat Selangor menyalurkan sumbangan kecemasan RM500 bagi menampung keperluan pemohon dan anak-anak sementara menunggu bantuan susulan dalam masa terdekat.

Hasil bancian mendapati, beliau layak didaftarkan sebagai asnaf fakir.

Antara bantuan yang akan disalurkan :

1. Deposit dan sewa bulanan rumah
2. Bantuan Kewangan Bulanan
3. Bantuan Makanan Bulanan
4. Bantuan Perubatan (rawatan bulanan)


Didik Anak Lelaki Kena Ada Caranya. Salah Cara, Takut Besar Kepala.

Bila ditanya tentang perbezaan menjaga dan mengasuh anak lelaki dan anak perempuan, rata-rata ada pengalaman menarik ingin dikongsi.

Ada yang kata, jaga anak perempuan lebih senang. Maklumlah biasanya anak perempuan lebih dilihat mendengar kata, tidak lasak dan baik.

Berbanding anak lelaki, ibu bapa sering merasakan anak lelaki lebih lasak dan buas sikapnya, kadang-kadang sukar untuk dikawal. Ini menjadikan ibu bapa terkadang hilang sabar dalam mendidik anak lelaki. Jika silap percaturan, bahaya padahnya!

Oleh itu dalam membesarkan anak lelaki, kita sebagai orang tua perlulah tahu caranya. Ini penting agar bila anak lelaki sudah besar tidak pula jadi besar kepala.  Nak tahu apa caranya, jom semak catatan yang ditulis oleh Taufiq Razif di dalam fbnya.

[su_highlight background=”#c0def9″ color=”#d41929″]Cara Didik Anak Lelaki[/su_highlight]

Sumber : Taufiq Razif


Jadikan Bapa Tempat Rujukan, Anak Empat Madu Ini Kongsi Pentas Konvokesyen. Rare!

Jarang kita dapat lihat silaturahim yang harmoni di kalangan anak-anak yang bermadu. Biasanya kita hanya fokus kepada hubungan antara isteri-isteri sahaja.

Berbeza dengan keluarga besar Datuk Dr Zulkefli Mohamad yang cukup bahagia dan harmoni. Malah, ada keakraban antara anak-anak menyebabkan ada orang luar beranggapan mereka adalah kembar.

Namun, didikan yang baik oleh Datuk Dr Zulkifli serta isteri- isterinya membolehkan anak-anak sepakat dan sentiasa tolong-menolong antara satu sama lain.

Malah, mereka yang menjadikan bapa sebagai pakar rujuk turut mencipta kejayaan dalam pelajaran. Tidak hairanlah tunjuk ajar dan bimbingan si ayah  antara kunci kejayaan kepada empat adik beradik daripada empat emak berbeza pada Konvokesyen Universiti Teknologi MARA (UiTM) Kali ke-89 baru-baru ini.

Lebih manis apabila keempat-empat mereka iaitu, Juliana Aziera Zulkepli, 21, serta adik-adiknya, Ayu Shaheera, Zul Azril dan Zul Azrul merekodkan kejayaan yang cemerlang dengan menerima anugerah naib canselor dan diploma kelas pertama.

Juliana Aziera berkata, sekalipun tidak tinggal sebumbung namun mereka mempunyai hubungan yang rapat sama seperti adik beradik yang lain malah sering disalahanggap sebagai kembar kerana mereka seusia.

Katanya, sejak kecil, selain belajar di sekolah, mereka juga belajar di rumah bersama-sama dengan tunjuk ajar bapa mereka, Datuk Dr Zulkepli Mohamad.

“Kami berempat macam belangkas sejak kecil, belajar bersama-sama dan banyak menghabiskan masa bersama memandangkan kami sebaya dan banyak benda boleh dikongsi.

“Selain guru, papa yang banyak membantu kami dalam pelajaran. Dia yang jadi guru dan bantu kami di rumah malah sanggup pergi kelas semata-mata untuk bantu kami mengulangkaji pelajaran.

“Keadaan itu tetap sama sehinggalah kami menamatkan diploma perakaunan ini,” katanya.

Juliana Aziera dan Ayu Shaheera memilih untuk berehat seketika sambil bekerja di firma akauntan milik bapa mereka manakala Zul Azril dan Zul Azrul menyambung pengajian di peringkat ijazah.

Sementara itu, Zulkepli, 54 yang pernah menjadi tukang karut dikir barat dan dikenali sebagai Zul Wisma berkata, kejayaan anak-anaknya itu cukup bermakna buat keluarga besarnya dan berharap mereka akan menjadi contoh kepada adik beradik yang lain.

Menurut Pengerusi Eksekutif Zulkepli & Co. itu, selain hasil didikan guru di sekolah, kecemerlangan anak-anaknya turut didorong oleh kebahagiaan yang dipupuk dalam rumah tangga beliau.

Katanya, empat isterinya, Datin Hasnah Mat Ya, 59; Rafizah Senawi, 51; Nurida Razali, 51, serta Norreha Abdul Rahman, 48, amat rapat dan memahami antara satu sama lain.

Tambahnya, keakraban isteri-isterinya itu membolehkan kesemua 11 anak mereka turut membesar sebagai satu keluarga dalam suasana harmoni.

“Selain ilmu dunia, saya juga menekankan ilmu akhirat kepada anak-anak dan seluruh keluarga agar mereka berjaya dalam kedua-dua bidang dan sentiasa dekat dengan ALLAH.

“Sekalipun sibuk dengan tugas harian, saya akan pastikan anak-anak sentiasa dekat dengan saya.

“Anak-anak tidak pernah hadiri kelas tambahan di luar sebaliknya saya berusaha ajar mereka sendiri di rumah.

“Ia bukan sahaja membantu mereka cemerlang dalam pelajaran tetapi lebih penting mengeratkan hubungan antara kami semua,” katanya.

Sumber: Sinar Harian


Cuci Barang Kemas Bersinar Macam Baru Beli, Tak Perlu Ke Kedai Emas, Guna Bahan Pencuci Pinggan Je.

Pagi Syawal tentunya kita akan berpakaian cantik bagi meraikan Aidilfitri. Bukan sahaja bergaya dengan pakaian baru tapi dipadankan dengan barang kemas.

Namun, adakah barang kemas itu masih bersinar seperti mula-mula beli dulu.

Tak perlu, pergi ke kedai emas untuk meminta perkhidmatan cuci emas, hanya memggunakan bahan daripada dapur, emas kekal bersinar macam baru beli.

Ikuti perkongsian tip ini.

TIPS UNTUK SAHABAT EMAS, CARA CUCI BARANG KEMAS SESIMPLE ABC
Korang nak barang kemas lama jadi seperti baru? Boleh cuba kaedah ni, mudah dan jimat sangat.
– Jimat Masa
-Jimat Parking
– Jimat Duit Minyak Kereta
– Jimat Duit upah cuci

Bahannya:
– Air panas satu gelas
– Sedikit pencuci pinggan sunlight atau glo
– Barang kemas
Caranya:
Masukkan glo dalam gelas yang berisi air panas. Kemudian masukkan barang kemas dan kacau. Kita suka biarkan bermalam sebab nanti segala daki-daki akan tertanggal sendiri.
Korang cubalah, jimat tau . Hasilnya memang bersinar.

WARGANET KONGSI PETUA, GUNA BERUS GIGI

Dalam pada itu, warganet turut berkongsi dengan menggunakan petua lain. Hasilnya memang menjadi lebih bersinar macam baru.

Wow! Hasil yang memang nampak baru. Semoga bermanfaat.


“Tak Sedarkan Diri Seolah-Oleh Mati Selama 15 Minit” Mawi Kongsi Detik Kena Sihir Di Sisi Isteri

Tak boleh bayangkan zaman maju sekarang ini, masih lagi ada yang menggunakan kaedah khurafat iaitu sihir untuk melunaskan nafsu dan hasad dengki diri terhadap orang lain.

Tidak terkecuali dari terkena perbuatan sebegini, penyanyi, pengarah dan penyampai radio, Mawi berkongsi situasi ngeri yang dihadapinya akibat daripada terkena perbuatan terkutuk ini.

Memetik laporan Harian Metro, Mawi mendedahkan bahawa dia berdepan satu keadaan di mana dia seperti mati selama 15 minit dan keadaan itu membuatkan dirinya berasa insaf kerana hampir kehilangan nyawa yang berlaku tujuh tahun lalu.

“Ketika itu saya tidak sedarkan diri seolah-oleh mati selama 15 minit. Saya sedar semula apabila bahagian kepala terasa sejuk dan mendapati isteri saya, Ekin sedang membasahkan kepala saya.

“Ketika itu dia meraung dan menangis sambil mengelap darah yang berlumuran di seluruh badan saya. Kejadian ini turut disaksikan oleh kembar Ekin iaitu Ain dan bapa saudara saya yang berada di hospital ketika itu.

“Saya memang tak ingat apa yang berlaku,” ceritanya.

Sehubungan itu, dia hampir membuat keputusan untuk berhenti daripada dunia hiburan dan berasa trauma.

“Disebabkan kejadian itu, saya hampir membuat keputusan untuk berhenti daripada dunia hiburan. Rasa fobia juga selepas apa yang terjadi. Ekin pun minta saya berhenti menyanyi dan keluar dari industri hiburan.

“Saya berfikir juga tapi saya suka menyanyi, berlakon, buat filem dan sebagainya. Allah sudah letak saya di sini, jadi saya buat yang terbaik saja dan tawakal.

“Selepas kejadian itu saya suka menulis skrip dan mengarah. Saya lebih jadi seorang pemikir. Ketika itu juga datang tawaran mengarah. Sejak itu saya lebih ghairah dalam dunia pengarahan,” jelasnya.

Ekoran situasi yang dihadapinya, dia terpaksa ‘mendiamkan diri’ buat sementara waktu dan tidak mengesyaki mana-mana pihak yang membuat kerja sihir itu malah, memilih untuk memperbaiki diri sendiri.

“Saya tetap menasihatkan orang ramai untuk sentiasa berhati-hati terhadap sihir dan juga perkara ghaib. Kita tak tahu dan saya pun tidak pernah menuduh. Jujurnya, saya bersyukur Allah beri saya rasa semua itu dan saya akui semua itu menginsafkan saya.

Sumber: Harian Metro


Suami Ini Kongsi Ilmu Bagi Yang Nak Guna Duit Isteri. Barulah Dikatakan Tak Ambil Kesempatan!

Susah dan senang adalah adat dalam rumahtangga. Ada kalanya pendapatan suami tidak mencukupi. Ketika ini jangan malu apabila suami nak guna duit isteri. Namun kena tahu cara yang betul barulah dikatakan tak ambil kesempatan.

Jangan Malu Guna Duit Isteri

Surirumah sekarang dah ramai yang pandai buat bisnes dari rumah, malah ada yang income mereka lebih tinggi dari suami. Suami tak perlu malu, malah patut bangga.

Isteri seorang yang berhati murni, pasti tidak mahu berpeluk tubuh sahaja bila melihat suami sedang kesempitan dan sedang ada masalah kewangan.

Kerana KELUARGA adalah segala-galanya bagi mereka..

Ada surirumah bersengkang mata nak semak tempahan, jam 2-3 pagi baru boleh buat kerja kena tidurkan anak dulu. Sebab itu isteri mudah kepenatan mudah stres gara gara oksitosin dalam badan kering. Bantulah mereka ini..

Mereka bekerja bukan untuk diri sendiri.
Semua usaha ini untuk anak, untuk keluarga dan untuk mahu membantu ringankan beban suami. Hargailah mereka ini..

Suami tak perlu malu, tak perlu ego, akui yang anda perlukan bantuan. Lebih baik di bantu oleh isteri sendiri daripada di bantu oleh orang lain yang penuh udang sebalik batu.

Tetapi..

Malulah jika anda tak ganti semula, malulah jika anda tak menghargai, dan malulah jika anda tak berusaha sedaya upaya untuk memikul tanggungjawab memberi nafkah itu.

Jangan sesekali mengambil kesempatan ke atas isteri. Malulah jika anda berkata alhamdulillah masa isteri cakap tak perlu ganti semula.

Walaupun isteri dah halalkan tapi halal di akhirat belum tentu lagi. Kan nafkah hukumnya wajib, bukan boleh halalkan.

Duit hanya kertas yang tak beri makna.

Duit tak peduli langsung kelangsungan hidup keluarga kita.

Jika koyak kertas tu, tiada apa pun yang berubah.

Tapi jika hati isteri yang koyak, segalanya dalam hidup kita akan berubah 360 darjah lebih buruk.

Share agar bermanfaat !

Mohd Fhais
Isteriku Bidadariku Penyelamatku


Cara Mudah Cuci Kesan Kotor Pada Kusyen Kereta Dengan Modal RM6 Jer, Boleh Cuci Karpet & Tilam Juga!

Nak share benda best utk CUCI KUSYEN KERETA! Xde la berpeta/berdebu lagi.
Boleh utk carpet, sofa & tilam gak!
Nak hantar cuci kat kedai mahal kan! Jom buat sendiri. Murah je beli kat mr diy rm6+ je
Mmg puas hati~
Sy ajar camne nak cuci bagi bersih ye

Ada 2 jenis foam cleaner ni. Yg sy beli ni rm6.75 warna merah tu. Yg lagi 1 tu tough stain rm15.25 mungkin lagi best. Boleh try. Sy beli yg rm6+ ni sb siap ngan berus sekali hehe

Langkah-langkah:
1) vacuum dulu kusyen kereta tu, jadi habuk/debu besar2 x kacau nnt
2) lepastu amik tin foam cleaner ni dan goncang2 dulu, jarak lebih kurang 10cm dari kusyen tu spray je. Byk pun xpe, nanti kluar buih2 putih. Kena goncang dulu tau!

3) Lepastu guna berus dia bagi tu utk gosok bagi rata dan supaya meresap dlm kusyen tu.

4) Tunggu dalam 2-3 min camtu biar dia meresap lepastu boleh berus lagi pakai berus atau lagi best amik kain basah dan tonyoh2.

5) Lepastu klau x puas hati spray la lagi. Kesan kotoran yg dah lama kena buat 2-3 kali dan kena gosok. Lepas dah ok boleh la jemur jap kereta kat matahari bagi kering
6) Tadaa~ bersih dah! Jimat pun jimat!

Baca dulu ye jenis fabric apa yg sesuai. Selamat mencuba~


“Peramah Macam Mommy, Senyuman Manis Sambil Mata Melirik Tu Persis Ayahnya.” Gelagat Comel Fatima Bikin Ramai Geram

Kaletah Nur Fatima Aisya sering menjadi tumpuan ramai. Ada sahaja gelagat dan aksi spontannya yang mencuit hati. Puteri kesayangan Fazura dan Fattah ini bakal memasuki usia dua tahun tidak lama lagi.

Dalam perkongsian terbaru menerusi akaun Instagram Jetaime. fattzura ( akaun kelab peminat Fazura ), kelihatan Fatima bersama mommynya berada Di kerusi selepas selesai mengambil suntikan.

Kelihatan si kecil yang cukup comel dengan gaun labuh aktif berjalan ke sana ke mari sambil menegur kakitangan hospital berkenaan, padahal baru sahaja menerima suntikan.

Pandai membiasakan dirinya sebagai ‘adik’, Fatima juga membuat aksi manja melambai-lambai kepada kakitangan di situ.

Alahai peramah sungguh, macam mommy sangat lah.

Dalam perkongsian lain pula, kelihatan Fatima sedang didukung oleh Fazura di dalam lif, reaksi wajah Fatima dan senyuman manisnya membuatkan ramai yang terpesona.

Amboi jarang-jarang dapat tengok senyumannya yang mahal dan cheeky tu kan

Sumber:


Wanita Suka Lebihkan Orang Lain Banding Diri Sendiri. Itulah Titik Bahagia Mereka!

Melihat orang tersayang tersenyum gembira sudah membuatkan hati kita rasa bahagia kan. Biarpun pemberian kita tidak seberapa namun ingatan dan rasa dihargai membuatkan hadiah yang diterima itu luar biasa lumayan.

Bab berkongsi dan memberi memang cukup sinonim dengan kaum ibu kan. Benda simple seperti resipi pun boleh dikongsi, belum lagi tentang tudung, pakaian dan pelbagai lagi.

Itulah naluri seorang wanita yang suka memberi kepada orang yang mereka sayangi. tanda diri sangat menghargai. Baik kepada anak, suami, ahli keluarga mahupun rakan-rakan.

Ada satu pagi, isteri saya minta bukakan bungkusan yang baru sampai.
Saya tengok ada 3 bungkusan. Bungkusan pertama ada tudung. Bungkusan kedua ada benih tumbuhan.
Baru saya nak buka bungkusan ketiga, dia dah datang dan buka sendiri.

“Barang kemas siapa punya ni?”
“Takde, saya beli untuk kawan. Nanti dia nak datang, tak tahu nak hadiahkan apa. Tu yang saya belikan untuk dia. Kawan dunia akhirat ni.”
Terkedu juga saya. Dalam hati saya cakap, “Dasyatnya hadiah yang dia nak bagi kawan.”
Tudung dan benih tu pun bukan untuk diri sendiri. Dia beli untuk adik beradik dan mak.
Malam tu, saya tak boleh tidur. Asyik terfikir kenapa isteri suka hadiahkan macam-macam pada keluarga dan kawan.


Tawan Suami Bukan Sahaja Pada Wajah Cantik Je, Tapi Beri Tumpuan Pada 7 Bahagian Ni.

Menjadi impian bagi setiap wanita ingin sentiasa kelihatan cantik dan berseri. Ini kerana ia mampu meningkatkan lagi keyakinan diri. Namun untuk tampil cantik, bukan lah perkara mudah. Ia memerlukan usaha yang konsisten dan pelbagai persiapan rapi demi mencapai hasrat ini. Persediaan rapi yang boleh dilakukan merangkumi rawatan diri seluruh tubuh badan dari hujung kepala hinggalah ke hujung kaki. Ikuti langkah-langkah ini.

Bibir – Pilih lip balm dengan kandungan vitamin E yang boleh mencegah bibir kering dan merekah berpunca daripada cuaca dan diet tidak seimbang. Lakukan pengelupasan bibir anda sekurang-kurangnya sekali seminggu untuk membersihkan lapisan kulit mati. Basahkan berus gigi dengan air suam dan dengan perlahan gerakkan ke kiri dan kanan pada bibir anda.

Wajah – Untuk wajah pula, ahli dermatologi boleh membantu anda mencari solusi masalah jerawat dengan krim topikal juga pil oral atau melakukan pengelupasan kulit untuk menyingkirkan minyak dan bakteria pada wajah. Selain itu, jangan lupa lakukan rawatan wajah di spa kecantikan mahupun lakukannya sendiri di rumah.

Laser & Waxing – Kaedah laser akan menyelamatkan anda dari jadual bercukur setiap hari! Kaedah ini mampu melambatkan proses pertumbuhan bulu dan sesuai dilakukan pada sekitar wajah, kaki dan tangan. Jika tidak, pilih rawatan waxing sebagai alternatif. Dapatkan khidmat pakar untuk melakukannya dengan bahan berkualiti.

Rambut – Mencuci, mengeringkan rambut dan menggayakannya mengakibatkan kerosakan rambut. Menurut pakar, diet yang dilengkapi Vitamin B mampu membantu mengembalikan sinaran rambut semula jadi malah dengan pengambilan lebih ikan, kekacang dan telur memberi permulaan yang baik. Urutan kepala dan rawatan hidrasi empat minggu awal bukan sahaja menyuntik kesegaran, malah ia turut merangsang folikel dan membuat rambut lembut beralun.

Badan – Terdapat pelbagai sebab mengapa urutan adalah rawatan kecantikan terhebat . Salah satunya ia membantu menenangkan tekanan. Minda yang bebas daripada tekanan bukan sahaja mendamaikan, tetapi menjadikan kulit badan juga semakin sihat. Mengurut juga adalah satu kaedah rawatan bagi meningkatkan peredaran darah juga turut membantu menyuburkan dan mengembalikan seri kulit badan.

Kuku – Kerap merias jemari dengan melakukan rawatan manicure dan pedicure adalah cara terbaik untuk memiliki tangan dan kaki yang cantik. Ini kerana memiliki kuku yang sihat juga cerminan personaliti diri. Jangan lupa menyapu minyak kutikel setiap hari untuk memastikan kuku kekal terhidrat dan sihat bersinar.

Mata – Lingkaran hitam dan bengkak pada mata adalah perkara biasa yang sering dialami, lebih-lebih lagi setelah bergelar ibu. Kulit di sekitar mata agak sensitif, tanggalkan solekan mata dengan lembut dan usah lupa menyapu krim mata setiap malam. Dengan tidur yang cukup, anda dapat mengurangkan penampilan lingkaran hitam. Untuk mengatasi mata yang bengkak, letakkan ais pada dua belah mata setiap sekali seminggu untuk membantu mengurangkan bengkak.

Tip Wajah Berseri:


Nak Bawa Famili Kerjakan Umrah, Sementara Tu Persiapkan Diri Dengan Cara Yang Dikongsikan Ini!

Andai dapat membawa seisi keluarga bersama-sama menunaikan umrah, itulah rezeki yang cukup bermakna kerana keluarga kita diberi peluang untuk menjadi tetamu Allah dalam satu masa yang sama. Sewajarnya, peluang yang dianugerahkan ini perlu direbut dengan sebaik mungkin.

Lalu persiapan diri bagaimana pula harus kita lakukan? Ini dikongsikan oleh Encik Hairulnizam untuk info bersama.

Persiapan Rohani Sebelum Berangkat Umrah

Dengan rendah hati, saya ingin kongsikan persediaan-persediaan rohani untuk bakal-bakal tetamu Allah yang mungkin seperti saya juga, yang masih merasakan diri dan jiwa masih jauh dari Allah dan Rasulullah SAW, beberapa bulan sebelum berangkat ke Tanah Suci.

Apa yang saya ingin kongsikan ini adalah daripada tips-tips yang diberikan oleh sahabat-sahabat yang telah menjadi tetamu di Baitullah.

insyaAllah… semoga bermanfaat.

1. Perbaiki kualiti solat & Mencintai Masjid
Mulai dengan jaga solat 5 waktu dan kerap hadir ke masjid. Latih diri solat awal waktu, berjemaah dengan hadir ke masjid atau surau.
Boleh berlatih dengan mulakan dengan berjemaah Maghrib dan Isyak dahulu (balik kerja) kemudian upgrade kepada Zohor dan Asar berjemaah (jika ada peluang) serta Subuh berjemaah (ini yang paling mencabar).

2. Biasakan solat-solat sunat & Berdoa
Mulakan berlatih perbanyakkan solat-solat sunat Qobliyah dan Baa’diyah.
Juga biasakan solat Taubat, Dhuha, solat hajat dan solat Tahajjud jika mampu. Juga biasakan diri banyak berdoa dengan yakin di antara azan dan iqamah serta selepas solat.

Apabila kita berada di Madinah dan Mekah nanti, perkara utama dan yang paling banyak untuk kita lakukan ialah berulang-alik ke masjid untuk solat 5 waktu. Di sanalah nanti peluang untuk kita merebut ganjaran pahala 1,000 kali ganda solat di Masjidil Nabawi dan 100,000 kali ganda di Masjidil Haram.

Apabila sudah biasa dengan amalan solat awal waktu dan solat-solat sunat, insyaAllah, ia menjadi perkara yang paling dekat dan paling dicintai di hati kita untuk bangun awal sebelum Subuh, dan diikuti datang awal ke Masjidil Nabawi dan Masjidil Haram setiap kali masuk waktu solat dan melakukan solat-solat sunat serta berdoa mohon kebaikan daripada Allah.

3. Belajar Bersabar dan Redha
Mulakan berlatih bersabar dan redha dengan setiap apa yang berlaku dalam aktiviti harian kita. Didik hati bahawa setiap perkara yang berlaku adalah dengan izin Allah, merupakan ujian dari Allah dan Rasulullah SAW pun menyuruh kita menjadi orang yang sabar dan menahan kemarahan.

Apabila hati dah mula biasa bersabar, insyaAllah, bila sampai di Tanah Suci nanti, segala macam dugaan seperti kelewatan imigresen, masalah hotel, masalah makanan, masalah bas atau sikap-sikap jemaah lain serta kerenah pasangan pun dapat kita hadapi dengan baik.

4. Belajar Jaga Tutur Kata
Mulakan latih diri bercakap perkara yang baik-baik sahaja sama ada dalam perbualan atau media sosial. Elakkan bercakap hal-hal buruk, hal orang lain atau bergurau menyebut seolah-olah akan jadi perkara tidak elok seperti “Jauh berjalan macam ni, boleh patah kaki…!”

Setiap tutur kita adalah doa. Dan di Tanah Haram, insyaAllah… akan dimakbulkan segera apa yang kita tuturkan atau detikkan dalam hati sama ada yang baik atau yang buruk.

Apabila sudah biasa mendidik lidah kita, insyaAllah, hanya perkataaan-perkataan baik sahaja yang akan keluar dalam bicara kita di sana.

5. Belajar Berbaik Sangka
Didik hati untuk berbaik sangka dengan orang lain terutamanya dengan orang minta derma, minta sedekah atau mohon bantuan.

Di Tanah Haram nanti kita akan bertemu dengan macam-macam peminta sedekah. Bila hati sudah dididik berbaik sangka, jika kita menolak untuk tidak memberi sedekah pun, kita akan tolak dengan baik dan dengan senyuman.

6. Banyakkan Membaca Sirah Nabi dan Bersalawat
Timbulkan rasa cinta kepada Rasulullah SAW dengan banyak membaca sirah-sirah nabi, kisah-kisah pengorbanan nabi berdakwah menyebarkan agama Islam.

Di Masjidil Nabawi nanti, itulah peluang terbaik kita untuk berziarah makam Rasulullah SAW setiap hari selepas solat dan memberi salam kepada baginda Rasulullah SAW.

Apabila hati sudah ditanam dengan kecintaan yang tinggi kepada baginda, insyaAllah…akan menitis air mata bila berziarah ke makam baginda.

7. Rendahkan hati, rasa diri banyak dosa
Kedatangan kita ke Baitullah adalah atas jemputan Allah. Kita ini hamba yang banyak berdosa. Namun, atas kasih sayang Allah, kita masih dijemputnya untuk ke sana.

Inilah peluang terbaik kita bertawaf depan Kaabah, solat taubat, solat sunat dan mohon keampunan kepada Allah, banyakkan berdoa, membersihkan diri untuk menjadi hamba-Nya dan umat nabi Muhammad yang lebih baik.

Semoga persiapan rohani kita dari awal sebelum berangkat ke Tanah Suci akan menjadikan kita benar-benar hamba-Nya yang berserah sepenuhnya kepada Allah sepanjang berada di Tanah Suci.

Tiada lain yang kita harapkan, hanyalah umrah yang mabrur serta dapat kita istiqamah dalam perkara ibadah-ibadah dan akhlak baik kita apabila kembali ke tanah air, insyaAllah…

Dan kepada sahabat-sahabat yang masih belum berpeluang ke sana, lakukanlah juga persiapan rohani seperti di atas. Dengan rahmat dan kasih sayang Allah, amalan dan istiqamah kita boleh menjadi asbab untuk kita dijemput ke Baitullah. Sesungguhnya Allah itu maha kaya , dia boleh jemput kita dengan pelbagai cara dan jalan yang tidak disangka-sangka.

“Allah tidak memanggil orang-orang yang mampu, tapi Allah memampukan orang-orang yang terpanggil”.


“Salah Ker Ada Degree Jadi Badut?” Perkongsian Bapa Ini Sungguh Inspirasi

Apabila ibu ayah punya anak pastinya, impian ingin melihat anak berjaya dalam hidup dengan pekerjaan yang baik. Lantaran itu, ibu bapa akan memastikan anak-anak dapat melanjutkan pelajaran hingga menara gading.

Namun, ini tidak bermakna jika seseorang itu belajar di peringkat tinggi hanya perlu bekerja  di pejabat. Sebaliknya apa jua pekerjaan boleh dilakukan asalkan ada kesungguhan dan komited setiap yang dilakukan.

Hari ni just nak share sikit, alang2 semua duk naikkan gambar konvo dan sijil masing2, Hahah.

Sebenarnya sampai ke hari ni, masih ada yang bertanya kenapa aku jadi badut? Ada degree tapi kenapa pilih jadi badut? Yang bertanya orang yang rapat pun ada, dalam ahli keluarga pun ada. So, moh sini aku story sikit.

Sebenarnya aku tak lari jauh pun dari bidang yang aku belajar dulu. Memang aku grad dari UIA. Tapi aku grad Bachelor in Applied Arts & Design. Dalam bidang seni, bidang kreatif.

Bukan ilmu tasawuf ke ilmu wahyu ke. Biasalah pandangan skeptikal orang bila grad UIA je jadi ustaz, jadi imam, jadi pegawai agama. Akhir – akhir bila ada apa2 majlis, aku kena tolak baca doa. Haha.

Bukan bro… ada berbelas fakulti (kitorang panggil kuliyyah) dan bawah setiap kuliyyah tu pulak berpuluh kos lagi pecah, bawah tu pecah majoring lagi. Ada satu je kuliyyah yang memang ajar bab agama ni, yang ni memang biasa grad jadi ustaz.

So, aku sekarang pun masih dalam bidang kreatif. Buat kerja2 hias belon , kendalikan peralatan, majlis, buat ukiran belon, reka grafik, merapu dengan budak2. Ini semua memang aku belajar dulu pun. Aku rasa aku memang guna hampir 80% apa yang aku belajar dulu untuk mencari rezeki sekarang.

Banyak rakan yang beralih bidang selepas grad tu perkara biasa lah. Cuma kalau ditanya mengapa, dan ada jawap sebab nak buat apa yang betul2 minat. Sebab nak kejar pasion la, kepuasan diri la….

Ia tentang survival je sebenarnya. Dengan keadaan ekonomi, keluarga, peribadi dan geografi kadang2 memanglah kita takkan dapat apa yang betul2 kita nak. So usaha jelah apa yang kita mampu.

Ya ada, yang tinggal segala yang ada demi nak mengejar minat tapi bila masuk bidang bisnes yang betul2 berjaya tak sampai 10% pun. Minat je semata-mata takkan kemana. Tapi keinginan untuk berjaya, ubah hidup, beri kebahagiaan kepada yang tersayang, ini yang betul2 boleh tolak kita untuk buat perkara yang maybe sebelum ni tak pernah terfikir pun untuk buat.

Syukur Allah kurniakan aku beberapa bakat dan kebolehan, aku gunakan untuk mencari rezeki. Panjanglah ceritanya…. tapi lepas aku pindah Perak memang semuanya bertukar 360. Langsung tak sama dengan apa yang plan lepas grad dulu. Hatta tak pernah terlintas pun kehidupan sekarang ni dalam benak pemikiran aku masa belajar dulu.

Itulah kepelbagaian kan… dah semua nak jadi pegawai siapa pulak nak jadi badut kan? Semua sibuk masuk politik, siapa pulak nak bukak kedai? Semua dah menjual, siapa pulak membeli? Semua main fesbuk, siapa pulak nak main instagram? Semua suka bahenol, siapa pulang nak kecam?

Adalah hikmahnya kita dijadikan dengan seribu kepelbagaian didunia ini. Supaya kita saling lengkap melengkapi.

Akhir sekali, Siapa nak jadi badut jadilah sungguh-sungguh. Tak penting pun level pendidikan ko, sama je bayaran nanti. Takdenya sebab ada Master ke PHD ke bayaran ko jadi 2 ribu sejam.

Tapi jaga integriti, kepercayaan customer, ketepatan masa dan kualiti persembahan.


Kaum Ibu Tolong Amalkan Sekurangnya 1 Air Rebusan Ni!

Manfaat minuman herba yang direbus, biasanya umum mengetahui banyak kebaikkannya.   Lebih-lebih lagi kaum ibu,  sudah ‘terajar’ ketika berpantang dan telah merasai sendiri kesan daripada amalan tersebut.

Pun begitu selepas tempoh berpantang habis,  apakah pula minuman herba yang sesuai untuk diamalkan agar khasiat herba terus dapat dinikmati oleh tubuh.

Di sini ada 4 jenis minuma  air rebusan yang boleh diamalkan oleh semua wanita.  Info ini dikongsi oleh Nur Addya dan ditambah pula 1 lagi minuman herba oleh Edayu Mohamad Via MAHN.

Semoga perkongsian ini memberi manfaat untuk kita semua.  Selamat mencuba!

1. Rebusan Serai & Halia

Bahan-bahan:

3 batang serai-diketuk

4cm halia-diketuk

Cara buat : Rebus di dalam periuk dengan tiga gelas air. Anda amalkan 2 atau sekali seminggu.

Kebaikkan : Elok bagi wanita yang letih dan lenguh-lenguh badan, kolestrol tinggi dan sakit urat. Disyorkan minum selepas makan iaitu waktu siang.

2. Rebusan Sireh

Bahan-bahan:

3 atau 5 helai daun sireh

3 kuntum bunga cengkih

Sedikit serbuk kayu manis.

Cara buat : Rebuskan di dalam periuk dengan tiga gelas air.  Minum ketika air tersebut suam.

Kebaikkan : Ini dapat menghilangkan bau badan dan pulihkan segala urat dan sengal-sengal badan. Amalkan setiap hari selama sepuluh hari.

3. Rebusan Sireh dan Daun Inai

Bahan-bahan:

3 atau 5 helai daun sirih

Segenggam daun inai

Cara buat :

Rebus di dalam periuk dengan menggunakan tiga gelas air. Minum apabila sudah suam.

Kebaikkan: Rebusan ini sesuai bagi wanita yang mengalami keputihan dan berbau. Elok diamalkan selepas haid.

4. Rebusan Halia, Serai, Cengkih dan Kunyit

Bahan-bahan:

2 atau 3 batang serai

3cm halia

2cm kunyit

sedikit kulit kayu manis

Bunga cengkih

Bunga lawang

1 helai daun pandan

Sedikit madu

Cara buat :  Ketuk serai, halia dan kunyit kemudian direbus bersama kulit kayu manis, bunga cengkih atau bunga lawang, daun pandan dan sedikit madu.  Diambil setiap kali sebelum atau selepas haid. Sebulan sekali.

Kebaikkan : Ini untuk mewangikan bahagian intim dan menyegarkan badan.

“Saya da amalkan dekat setahun.  Saya minum air jamu ni lepas abis period. X elok amalkan tiap-tiap hari ye. Memang hasilnya terbaik.”-Edayu

Bahan-bahan:
Halia (besar ibu jari)
Kunyit (besar ibu jari)
Serai (2 btg)
Daun Pandan (2 helai)
Gula Batu / Madu (ikut suka)
Air 3 cawan

Tambahan (jika perlu)
Sireh (2 helai) – utk masalah keputihan
Manjakani (1 biji) – utk merapat miss v – (x sesuai utk anak dara)

Cara Buat : Rebus semua bahan sehingga menjadi 1 cawan air
Minum suam-suam.  Hanya minum sebulan sekali sahaja selepas period je tau.

Khasiatnya :-
* Membersihkan rahim selepas haid
* Mengeluarkan angin dalam tubuh
* Memecahkan lemak-lemak di perut
* Mengurangkan masalah bau badan


Kulit Makin Cerah Bersinar Hanya Guna 3 Bahan Mudah Ni Je, Memang Jimat, Anak Pun Boleh Tolong Buatkan!

Nak cantik dengan menggunakan bahan semujaladi memang mengambil sedikit masa. Pun begitu kalau kita rajin mengamalkannya setiap hari wajah pasti nampak hasilnya.
Muka flawless je.

Selain tidak perlu gunakan kos, ia juga lebih cepat, pantas dan menjimatkan. Perkongsian Ika Mat Bakhir di facebooknya menggunakan tiga bahan yang terdapat di dapur ini patut anda cuba.

Menurutnya, penggunaan tiga bahan ini iaitu beras pulut, garam dan gula bukan hanya buat kulit cerah bahkan juga memulihkan masalah jerawat dan melembutkan kulit wajah. Paling menariknya katanya wajah jadi cerah dalam masa 24 jam!

1..toksah nak cari mahai2..bawak bontot pergi dapur carik tiga bahan ni je iaitu beras pulut,garam sesudu dan gula sesudu..ok case takde beras pulut pakai jelaa beras makan yg ada cap jasmine ke jati ke jgn korang bantai biskut beras sudah laaa ye..muka buruk akak tak tanggung..kalau korang cakap xdok smua bahan ni kat dapur sila post kat group bersamamu tv3..insyalah ada bantuan ye. Heheheheheh..gurau je

2..masukkan semua bahan td dalam kuali dan goreng tanpa minyak dalam agak2 5 min gitu biar gula garam sebati dgn beras..smp beras kuning2 sikit terus masuk dalam blender campur ayak panas sikit..jgn bnyk2 tau kang cair xbest sgt nak tepek n skrub kat kulit. Guna air panas sbb nak bg jd macam paste ala2 paste tomyam lembik2 gitu..hahaah

3..nilah hasil nyaaa..agak2 macam muntah kuceng je korang rasa kan? hahahahaha..gurau sajoooo..ni haaa laa jadiknya..senang sgt kan? Ckap susah meh bagi pipi aku lempang lelaju..

4.maka bermulalah sesi menyental dan menempek kat muka ni haaa..korang tggu biar sejuk skit paste tadi then baru sapu/skrub/buat mask kat muka tau..sapu tgh panas muka kau melecur aku cakap padan muka je..haahaa.

a)Mula2 amek secolet then skrub satu muka.

Satu muka tau skrub sapu tonyoh genyeh tapi jgn sental guna berus besi lak!sapu kat hidung skrub sikit2 bia rata..

b)And then korang basuh muka tau..Basuh guna air bersih bukan ribena atau teh o okay..

c) Ambil lagi paste and tempek kat muka macam mask..sapu rata2 kat satu muka macam mask yg korang duk beli kat watsons tu haaaa..senang je tepek..xtau tepek meh akak pijak!

d) Biarkan je kat muka sampai kering betul2 kering tggu sampai sejam tau..and then jgn trus basuh. Dah kering slow2 skrub n peel off smua yg kering2 kat muka tu.

e) Dah peel off n skrub smua paste yg kering tu barulah basuh sisa2 tertinggal guna air yg bersih and then lap kering2.

P/s :kalau muka anda berjerawat bermasalah akan rasa sedikit pedih2 manja je tak sakit pn mcm akak kulit kering sikit so rasa gak la pedih manja tapi tak membhayakan.

Ni haaaaaa muka selebet takdok make up tak dok bedak takdok pondesen takdok edit pape..mmg uduh tapi somi cakap cun lecung lagi..hahahah..alahan jadikan kulit akak memang kusam,kering,menggelupas,naek jerawat pasir kecik2 gituuuuu..sng citer uduhh laaa..

TARAAAAAAAAAAAA!!!!! Lepas sejam je uolszz!! Lepas sejam bertungkusss lumussss!!! Mmg lah tak felawlesssss tapi napak laa kurengg kan parut dan kekusaman?? And cerah sikit..buat hari2 buat selalu rasa akak akn lg felawlessssss dr hok cucuk vit c tuhh..hahaha..jgn mareeee..so nak putih n kurangkan parut serta jerawat boleh la amal selalu..insyalah selamat..xde bahan kimia..xde cucuk2..xde telan2..akak baru buat sekali kesan dah gini..engkorang try tiap hari buat..konpom letupppppp..

Try jugak skrub kat tgn n celahan yg adoooo..semua aku bahan skrub n tepek sbb aku mmg gila nak cantekkk..hahahahahahah..so ni gmba bfore skrub..ta edit n no 360 tau..kulit x brapa nk putehh jgn kau kutuk.

Sejam je..lpas puas2 skrub puas2 sental n mask tepek kat tgn,tengok lahhhh uolssssss..nampak tak urat2 tuuu?? Haaaaaaa..sumpah tak tipuu..akak pon macam omaigosghhhhh hmmmmmm sgt takjubbbb..so korang boleh laaaa try yekk..tak cuba tak rugi pon selamat barang dapur umah anda..hahahaha..dari duk telan2 pil nk puteh bagai try laaa jugak elemen semulajadi a.k.a elemen masakan niii..lau tertelan pon konpom tak termeninggal okayyyy..nak puteh nak lagi puteh kau tamak nak puteh gila buat lah hari2 smp dpt hasil yg diingini.jgn malasssssss..selamat mencubaaaa.

Bahan-bahan:

2 sudu makan beras pulut

1 sudu teh gula

1 sudu teh garam

2. Apabila bertukar keperangan, angkatlah dan kisar bersama sedikit air.

3. Pastikan bancuhan tidak terlalu pekat dan tidak terlalu cair. Apabila bancuhan telah sejuk, ratakanlah ke seluruh wajah.

4. Biarkan seketika hingga kering, kemudian gosoklah lembut ke seluruh wajah.

Sumber dari Facebook Ika Mat Bakhir


Hilangkan Rasa Tercekik Tulang Dengan 7 Bahan Makanan. Dah Ramai Amalkan & Berjaya!

Meskipun tercekik tulang sering dianggap tidak begitu serius namun jika dibiarkan akan menyebabkan kita rasa tidak selesa. Jika anda telah cuba dengan minum air yang banyak namun tidak juga berhasil, bolehlah mencuba 7 petua ini untuk mengatasi masalah tersebut.

1. GARAM
Masukkan sedikit garam ke dalam secawan air suam dan minum sekerap mungkin sehingga tulang tidak lagi melekat pada tekak.

2. NASI
Ini petua tercekik tulang yang paling biasa kita dengar daripada mak-mak. Kepalkan nasi hingga membentuk bola yang besar. Telan perlahan-lahan agar tulang yang tersekat dibawa bersama ke dalam perut.

3. MINYAK ZAITUN
Minum satu sudu minyak zaitun untuk melincirkan tisu-tisu sekeliling kerongkong. Dengan ini tulang yang tersekat akan mudah keluar.

4. BUAH PISANG
Masukkan sedikit buah pisang ke dalam mulut. Kulum dan biarkan sehingga cairan terhasil dalam mulut kemudian telan perlahan-lahan.Minum juga sedikit air untuk memudahkan tulang yang tersekat keluar bersama buah pisang yang ditelan tadi.

5. CUKA MAKAN
Salah satu petua tercekik tulang adalah dengan menggunakan cuka. Minum satu sudu cuka makan untuk mengeluarkan tulang yang tersekat.

6. ROTI DAN LEPA KACANG
Sapu lepa kacang pada roti dan biarkan dalam mulut beberapa minit sehingga air liur berkumpul disekelilingnya. Telan perlahan-lahan agar tulang yang tersekat akan tertanggal bersama roti.
Yang ini kalau tak tercekik pun memang sedap dimakan!

7. KACANG
Makan segenggam kacang. Tak kisahlah apa-apa jenis kacang. Sebab anda akan makan dalam kuantiti yang kecil saja. Teksturnya yang keras membantu menanggalkan tulang yang tersekat.


Nak Murah Rezeki Lepas Kahwin, 3 Perkara Ni Jangan Culas, Baru Rezeki Melimpah Luah.

Rumahtangga bahagia adalah impian semua pasangan. Dalam pada masa yang sama kehidupan pastinya berubah apabila menjalani perkongsian dari segala segi.

Begitu juga dengan rezeki setelah mendirikan rumahtangga. Sudah pastinya apabila rumahtangga itu bahagia rahmat dalam hubungan itu akan memberi kesan kepada kehidupan pasangan.

Rezeki melimpah ruah dalam rumah tangga

Orang lain kawin, murah je rezeki dia…kita kawin, tak murah pun rezeki kita…
Kenapa…?

Bercakap atas pengalaman sendiri, berkahwin memg membuatkan rezeki menjadi semakin murah…time xde bini, tgh bulan makan megi…time ada bini, xde plak mkn megi walaupun gaji tu masih sama, tak naik2…mcm mna bleh jd mcm ni?
Allah bagi kelapangan, Allah bagi kecukupan…

Allah mencukupkan rezeki kita dgn isteri…nak nmpk “cukup” ni senang je, gaji ketika bujang n gaji bila kawin tu sama, tapi kena sediakan keperluan isteri, mkn minum isteri, tanggung isteri, hidup berdua, namun gaji tu masih cukup utk menampung perbelanjaan kita sampai la ke gaji seterusnya…

3 perkara yg kena buat utk Allah murahkan rezeki kita selepas berkahwin :

Jaga solat, solat diawal waktu, jgn tggal solat n ajak serta suruh pasangan utk solat…jgn jadikan suasana rumah tu seperti kubur…maksudnya, hidupkan suasana rumah dgn amal ibadat…rumah yg isinya tak solat, tak beramal ibadat susah rezeki nak masuk sbb hubungan mereka dgn Pemberi Rezeki tu renggang, tak rapat…

Jaga hubungan dgn isteri, dgn ibubapa, dgn mertua, dgn adik beradik, dgn kwn2, dgn org sekeliling…mereka ni adalah org yg mendoakan kesejahteraan kita…org yg rapat dgn kita, org yg mgkin hari2 kita jumpa…jgn ada sengketa, jaga kelakuan serta perbuatan kita dgn mereka…jgn menyakiti hati sesiapapun diantara mereka…

Jgn culas bab kewajipan, tanggungjwb serta tugas sebagai seorang hamba Allah, seorang suami, seorang anak, seorang pekerja…laksanakan, tunaikan, amalkan, buatkan apa yg wajib ke atas diri kita utk buat, apa yg diamanahkan ke atas diri kita utk kita galas…ini hak org lain, yg mana kita berhak utk lakukan tanpa ada alasan sbb hukumnya adalah wajib, tak buat, tak galas, tak tunai maka berdosa…

Nak rezeki selepas berkahwin tu murah, nak urusan selepas berkahwin tu mudah, maka praktikkan 3 perkara diatas dlm kehidupan seharian…

Jgn asyik komplen rezeki tak murah, ada isteri jadi membebankan, kawin jadi menyusahkan, sedangkan diri sendiri tak pernah sujud atas sejadah dan melayan isteri sendiri mcm org gaji yg dibeli dgn lafaz akad nikah…


Rupanya Cara Ni Paling Ramai Suka Buat, Confirm Petai Tahan Lama & Tak Kecut

Bagi peminat petai, tentu selera menjamah hidangan jika ada dalam hidangan.

Maklumlah, petai ni ada musimnya, kalau beli di luar musim memang lebih mahal harganya.

Bagi nak tahu cara simpan petai paling mudah dan kekal fresh dan tahan lama adalah dalam peti sejuk.

Nak caranya ikuti cara yang dikongsikan oleh Ummi Kalsum Hassian dan Ila de Laila ini.

Boleh jimat dan masak bila-bila masa je yang kita nak.

PETUA PETAI KEKAL SEGAR

Tip 1: Simpan Dalam Freezer

Cara-caranya:
1. Mula-mula saya buang kulit.
2. Kemudian saya rendam dengan air garam dalam 10-15 minit (nk bg ulat keluar).
3. Lepas tu saya basuh dan tapis air.
4. Akhir sekali masuk dalam bekas dan bekukan (kering tanpa air). Boleh juga pekkan kecil-kecil ikut kuantiti yang kita biasa masak.
5. Bila nak guna, bolehlah ambil jumlah yang kita nak saja

Oh ya, dari freezer beku tu terus masukkan dalam kuah sambal. Tak perlu rendam-rendam dah barulah kekal isi cantik.

Tip 2: Simpan Dalam Bekas Berisi Air

Satu lagi cara simpan petai ni katanya boleh buat petai jadi gemuk dan crunchy.

Boleh simpan dengan kulit sekali atau kopek dulu. Cuma cara ni kena rajin sikit sebab airnya perlu ditukar setiap 2 kali seminggu

Cara-caranya:
1. Mula-mula letakkan petai dalam satu bekas berisi air.
2. Kemudian simpan dalam peti sejuk.
3. Air perlu ditukar setiap 2 kali seminggu.

Wow, kena cuba petua ni! Memang menjadi dan kekal segar.

Sumber: Ummi Kalsum Hassian @ Ila De Laila


Rawat Masalah Kecantikan Dengan Cara Paling Murah & Berkesan. Memang Menjadi!

Petua tradisional kalau hendak dihimpunkan untuk wanita menjaga menjaga penampilan dan kecantikan memang diakui terlalu banyak. Dan ini membuktikan wanita dan kecantikan memang tidak dapat dipsahkan sejak dahulu lagi.

Oleh itu, jom kita ketahui beberapa petua yang boleh kita amalkan untuk membantu mengatasi masalah kecantikan wanita dengan menggunakan bahan-bahan alami.

1. MENURUNKAN BERAT BADAN

Jika ibu-ibu ada masalah dengan berat badan yang berlebihan, silalah amal minum air limau nipis. Caranya mudah dan boleh juga dijadikan minuman kegemaran seisi keluarga.

• Caranya : sediakan dua biji limau nipis atau limau kasturi setiap hari, setelah itu perah airnya ke dalam gelas yang berisi dengan air suam. Setelah itu bolehlah dijadikan air minuman setiap kali selepas anda makan tengah hari dan makan malam.

Cara ini boleh diikuti dengan senaman ringan. Amalkan meminumnya selama sebulan, berat badan anda akan beransur turun.

2. TEPUNG UBI PENAWAR RUAM

Cuaca yang panas kadang kala menyebabkan ruam boleh timbul di kulit kita. Kalau dibiarkan bimbang juga menjadi penyebab kulit mengeruti atau sebagainya. Oleh itu, cara yang baik untuk menghindarkan ruam dari tubuh badan ialah dengan melumurkan tepung ubi pada bahagian yang terkena jangkitan ruam.

3. HILANGKAN URAT DI KAKI

Bagi ibu-ibu yang mengandung mereka sering mengalami masalah urat timbul di kaki dan ia berlarutan hingga bersalin. Di sini, ada satu petua untuk mengatasi maalah ini, ketika tidur anda mesti meletakkan kaki lebih tinggi dari kepala. Atau ambil sebesen air suam, rendamkan kaki anda selama 15 hingga 20 minit setiap hari. Lakukan hingga anda memperolehi hasil yang memuaskan. Atau, anda boleh mengurutnya perlahan-lahan dengan menggunakan minyak urut.

4. MENGHILANGKAN KEDUT

Wanita umumnya antara perkara yang dibimbangi adalah terlihat tua sebelum waktunya. kalau boleh tanda-tanda kedutan ingin ditutup terutamanya di bahagian muka. Jadi ini caranya, ambillah sebiji lobak merah. Parut hingga hancur. Kemudian ambil satu sudu tepung jagung dan sebiji kuning telur. Campurkan semua ramuan itu dan kacau hingga sebati. Sapukan di tempat yang berkedut itu. Biarkan selama 20 minit, barulah dibasuh dengan air bersih. Lakukan selalu, Insya-Allah wajah anda kelihatan berseri dan kedut-kedut yang mula bertapak itu akan menghilang.

5. PENYERI MUKA

Selain dari menghilangkan kedut di muka, ada juga amalan yang boleh dilakukan supaya muka akan sentiasa kelihatan berseri. Caranya ialah, cuci muka setiap pagi dengan daun teh yang sudah direndam. Sapukan the tersebut ke muka, sepuluh minit kemudian basuhlah dengan air bersih. Ataupun anda sapukan muka dengan putih telur. Biarkan selama sepuluh minit. Kemudian bersihkan dengan air. Lakukan begitu seminggu sekali. Anda akan nampak keberkesanannya.

6. ELAK MULUT BERBAU

Mulut berbau tentu menimbulkan rasa tidak selesa dan hilang keyakinan diri untuk kita berbicara dengan orang lain. Untuk mengatasinya, cuba ikut petua ini. Ambil tujuh helai daun sirih. Racik halus, kemudian diramas dengan semangkuk air suam. Campurkan sedikit garam, kumurlah setiap hari dengan air itu. Insya-Allah masalah mulut berbau akan dapat diatasi.

7. TUMIT KAKI TIDAK PECAH

Bagi anda yang menghadapi masalah ini, boleh mencuba petua ini. Ambil sebiji buah betik yang masih muda. Hiriskan di bahagian hujungnya agar mengeluarkan getah. Sapukan getah betik tersebut ke bahagian tumit yang pecah. Lakukan berulang kali beberapa hari jika ingin mendapat hasil yang memuaskan.

8. PUTIH TELUR PENGHILANG PARUT

Jika pada tubuh anda terdapat bekas luka ataupun parut yang tidak mahu hilang, cubalah gunakan putih telur ayam kampung. Setiap kali hendak tidur, sapukan putih telur tersebut pada parut luka itu. Lakukan secara terus-menerus. Nescaya parut luka anda akan hilang.

9. BINTIK-BINTIK MERAH DI BADAN

Kadang-kadang tanpa anda sedari, tubuh badan kita akan ada terkena bintik-bintik merah. Mungkin ini disebabkan terkena bisa serangga atau ulat bulu yang menyebabkan gatal-gatal atau pedih. Sekiranya anda mengalami keadaan demikian, janganlah panik. Ambillah sepotong kunyit, parut kunyit itu dan bubuh kapur sirih serta air. Panaskan ramuian tersebut di atas api, kemudian sejukkan. Setelah sejuk sapukan di bahagian bengkak-bengkak itu. Insya-Allah dalam waktu 5 minit penyakit tersebut akan hilang.


Rumah Pusaka Dulu Usang, Kini Baik Pulih Demi Jaga ‘Memori’ Bersama Arwah Ibu & Ayah!

Mewarisi rumah pusaka dan tetap terjaga rapi dengan struktur asal rumah tersebut, kadang-kala sukar untuk dilaksanakan oleh generasi baru. Kalau boleh, mudah sahaja ingin dirobohkan dan bina semula. Tetapi berbeza dengan keluarga yang tinggal di Kampung Kota Lama Kiri, Kuala Kangsar, Perak ini. Mereka anak beranak terus berusaha mengekalkan ciri-ciri asas binaan rumah pusaka yang kini telah pun berusia lebih 100 tahun.

Ikuti perkongsian menarik ini, semoga turut dapat menjentik rasa di hati kita untuk  lebih menghargai warisan orang tua-tua buat kita generasi hari ini. Jom semak.

Alhamdulillah tahun ke tiga berada di rumah pusaka moyang ku .. Maaf rumah saya bukan banglo ..jauh sekali bertengkat tengkat dan mewah ..tetapi syukur bila diberi kepercayaan untuk jaga rumah nih

Tapi itulah saya ni memang giler pink dan juga HELLO KITTY … so rumah dulu yang begitu usang saya cuba perbaiki sedikit demi sedikit dan inilah hasil nya yang termampu saya buat ..tetapi masih lagi terus berangan nak naik taraf sedikit demi sedikit.

Bila giler PINK so semua pun pink ..sampai kuih raya dan air juga pink ..pakaian jangan cakaplah kan ..nasib anak-anak dan menantu sampai ke cucu pun sporting habis mengikut kerenah ibunya nak pink

Mengulas lanjut perkongsian Puan Hamidah Abdul Rahim, 48, tentang rumah yang didiaminya ini menurutnya punya nilai yang tiada harganya. Ikuti perkongsian penuh bersama KELUARGA.

“Di rumah itulah saya dilahirkan, nilai yang paling isimewa tentang rumah ini adalah MEMORI . Di rumah inilah menjadi saksi setiap kenangan saya bersama arwah mak dan juga arwah ayah.”

“Atas sebab ini juga menjadi sebab utama saya nekad untuk kekalkan struktur rumah pusaka ini. Pun begitu dekorasi dalamannya mengikut citarasa saya,” ujarnya ringkas.

Rumah Pusaka

Sambil menambah lagi, “Sebenarnya selepas arwah mak saya meninggal ..mak serahkan rumah ini kepada saya, tetapi masa tuh ayah saya masih ada lagi dan ayah pula bernikah lain. Jadi ayah tinggal di rumah ini sehinggalah ayah meninggal dunia pada 3 tahun yang lalu.

“Selepas ayah saya meninggal, saya ambil alih sepenuhnya untuk menjaga rumah ini dan sepanjang tempoh itu, sudah 3 kali saya lakukan renovation. Sedikit demi sedikit mengikut kemampuan saya sekeluarga.”

Sepakat Adik Beradik

“Menyentuh tentang rumah pusaka, sejujurnya kami adik beradik semuanya ok..sebab setiap seorang ayah saya beri sebiji rumah ..dan saya dapat rumah pusaka nenek yang sudah berusia lebih dari 150 tahun.

“Alhamdulillah suami dan anak-anak faham akan hobi ibunya … dia orangg semua menyokong sahaja .. saya suruh cat dia orang cat ..saya suruh tampal sticker dia orang tolong… hahaha. Kebetulan pula menantu saya dan saya share hobi yang sama suka sangat dengan hello kitty,” cerita Puan Hamidah panjang lebar.


Keluarga Tak ‘Lantang Bersuara’, Puteri Sarah – “Mereka Ada Tapi Sebab Kerjaya, Mereka Tidak Boleh Ke Depan”

Krisis rumah tangga pelakon, Puteri Sarah Liyana dengan suaminya, pengarah Syamsul Yusof sememangnya menjadi topik utama di media sosial sejak beberapa bulan kebelakangan ini.

Namun yang menjadi persoalan orang ramai apabila tiada seorang pun ahli keluarga Puteri Sarah yang tampil mengulas perihal isu tersebut sedangkan mereka sentiasa menyokong setiap tindakan pelakon itu dalam menegakkan keadilan untuknya dan anak-anak.

Menerusi laporan dari Kosmo! Puteri Sarah memaklumkan keluarganya terutama ibu bapa tidak lantang dalam isu rumah tangganya disebabkan faktor kerjaya yang terlibat dalam bidang profesional.

“Selama ini orang tertanya-tanya di mana keluarga saya. Sebenarnya mereka ada tetapi disebabkan kerjaya, mereka tidak boleh ke depan,” katanya.

Dia yang ditemui di perkarangan Mahkamah Syariah Wilayah Persekutuan Kuala Lumpur semalam turut memperkenalkan dua orang adik, Puteri Sofia dan Megat Imran yang menemaninya sebelum membuat tuntutan cerai.

“Ini adik perempuan kedua saya, Puteri Sofia ialah seorang doktor. Tak akanlah seorang doktor yang lantang bersuara.

“Kemudian, Megat Imran pula seorang konsultan pengurusan material.

“Profesion mereka tidak membolehkan untuk lantang bersuara seperti pihak belah sana tetapi saya tetap gembira ahli keluarga hadir untuk beri sokongan,” ujarnya.

Tindakan pelakon drama Sabarlah Duhai Hati yang menuntut cerai kepada suaminya adalah disebabkan kemelut rumah tangga yang dihadapi sejak 4 tahun lalu.

Kemuncaknya berlaku apabila Syamsul sendiri memuat naik video mengakui telah berkahwin dengan Ira Kazar di Thailand dengan berwalikan wanita itu, Kazar Saisi.


Sambal ‘Jahat’ Tetap Menjadi Pilihan, Jangan Harap Dapat ‘Diet’ Dengan Aman

Sebagai seorang bertekak Melayu, tak lari kalau makan benda-benda pedas kan? semakin pedas, semakin menggiurkan. Sambal totok petai rangup yang begitu sinonim dengan bangsa Jawa ini menjadi piliihan ramai kerana mempunyai rasa yang tersendiri, pedas-pedas masin dan sangup. fuh makan dengan nasi panas begitu saja pun memang boleh buat tambah nasi lah!

Amaran : Sebelum anda teruskan membaca arikel ini pastikan anda telah membatalkan niat anda untuk diet, kerana apabila melihat gambar dibawah, anda akan terus mencari dan makanan ini boleh jadi ejen penambah nasik! Bahaya untuk diet anda

Proses pembuatan dia sangat lah senang, bahan dia pun memang senang nak dapat.

Bahan-bahan

1 biji bawang besar

15 biji cili hijau (kalau nak pedas lagi boleh lebihkan)

1 ulas cili merah besar

1 inci belacan

semangkuk petai segar

segenggam ikan bilis

kredit gambar Facebook @Rafiza Idayu

Cara-cara

kredit gambar Facebook @Rafiza Idayu

2. Kemudian goreng ikan bilis menggunakan minyak yang sama sehingga garing

3. Tumbuk bahan semua tadi sehingga lumat.

Tips : Nak lagi sedap, ikan bilis tu masukkan selepas bahan tadi dan tumbuk kasar saja. Bila makan dia akan rasa rangup-rangup tau

kredit gambar Facebook @Rafiza Idayu

4. Terakhir sekali, masukkan petai segar dan gaul dan siap!

kredit gambar Facebook @Rafiza Idayu

p/s ; kalau nak masukkan garam sikit pun boleh. Tapi jangan banyak sangat sebab belacan  dan ikan bilis tadi sudah masin. boleh rasa-rasa dulu.

kredit gambar Facebook @Rafiza Idayu

Boleh dihidangkan dengan nasi panas, tambah dengan telur goyang, campur dengan sambal totok ni. fuh! memang ‘terangkat’ beb!

Bagi yang nak makan tapi tak ada idea nak masak lauk apa, boleh cuba ini dekat rumah ya. simple, cepat dan mudah saja nak buat. selamat mencuba…

sumber : Facebook @Rafiza Idayu


Lelaki Ini Kongsi Cara Santuni Isteri Sebelum Ke Tempat Kerja. Sweet!

Setiap perkahwinan pasti mengimpikan kemanisan kasih sayang. Malah api cinta  suami isteri harus disemai setiap hari supaya ia bercambah dari masa ke semasa. Barulah hubungan tersebut berkekalan dengan kasih sayang.

Saya kongsikan apa yang saya buat sebelum meninggalkan isteri untuk ke tempat kerja.

Saya akan hulurkan tangan untuk dia salam. Kemudian saya akan salam dan cium tangan dia pula. Lepas itu saya akan kucup dahi, pipi dan bibir dia. Kadang-kala dengan nakal saya cium hidung dia. Kemudian saya akan peluk dia dan cium bau rambut dia sekuatnya.

Sebelum pergi, saya dan dia akan berbalas I Love You di pintu rumah. Dia akan berpesan supaya berhati-hati bawa kereta dan berpesan yang kami jumpa semula petang nanti.

Saya meninggalkan dia dengan penuh cinta dan positif. Dia melepaskan saya dengan penuh kemesraan dan semangat. Kami berdua sudah membayangkan pertemuan semula petang nanti. Dia akan sambung tidur, saya akan mula bekerja dengan semangat. Kedua-dua kami dalam mood yang sangat baik.

Inilah yang mengikat dengan kuat perasaan kami. Kepada yang biasa buat, teruskan. Kepada yang tidak biasa, boleh cuba. Kesan dia sangat baik. In Shaa Allah.

Semoga kita selalu melepaskan pasangan dengan penuh cinta dan sentiasa menginginkan pertemuan semula apabila kita berpisah sebentar kerana apa-apa urusan.

Kongsikan tips kebahagiaan ini jika anda rasa ianya bermanfaat.


“Luluh Hati Lihat Keadaan Anak.” Tidak Berperikemanusiaan! Budak Dibunuh Kejam, Kepala Terpisah Dari Badan & Organ Dalaman Hilang.

Luluh hati seorang ibu bila mana melihat anak yang disayangi mati dibunuh dengan kejam. Lebih memilukan mayat anaknya , Siti Masitah Ibrahim ditemui selepas 11 hari dilaporkan hilang.

Pembunuhan yang dianggap kejam dan tidak berperikemanusiaan itu menyaksikan organ dalaman Siti Masitah dikeluarkan.

Siti Masitah, 11 tahun dilaporkan hilang sejak 11 hari lalu ditemukan di dalam semak bersebelahan ladang kelapa sawit, kira-kira tiga kilometer dari rumahnya di Tanjung Medang Kemahang di sini dipercayai mati dibunuh.

“Luluh dan berkecai hati saya apabila melihat keadaan anak saya seperti itu. Tangan dan kakinya diikat selain mayatnya ditemui dalam keadaan tidak sempurna dengan kepala sudah terpisah daripada badan.

Beberapa organ dalamannya juga tidak dijumpai. Semasa dia hilang sejak 11 hari lalu kami sudah cari dia di kawasan ini tetapi tidak menjumpainya,” ujar Solihah Abdullah, 35 yang mengecam mangsa adalah anaknya berdasarkan baju biru yang dipakai kanak-kanak itu sebelum dilaporkan hilang.

Dalam kejadian 5 petang 30 Januari lalu anaknya meminta duit RM1 untuk ke kedai dan berjanji akan pulang segera namun tidak pulang sehingga malam

“Dia kata akan pulang awal namun selepas itu saya sudah tidak berjumpa dengannya. Laporan polis juga sudah dibuat di Balai Polis Pekan pada hari sama dan usaha mencarinya sekitar kampung ini dilakukan penduduk setiap hari.

“Dalam tempoh kehilangannya saya sentiasa berdoa supaya Allah SWT menemukan saya dengannya dalam apa juga keadaan… bila saya lihat mayatnya semalam saya jadi sedih, mengapa mereka memperlakukan anak saya sebegini.

Mengapa mereka (pembunuh) tergamak lakukan perkara yang sebegini kejam kepada anak saya, apa dosanya?”

Mayat Siti Masitah yang berketurunan Kemboja ditemui penduduk kampung yang memburu ayam hutan di kawasan itu sebelum melaporkannya kepada polis.

Sumber: Harian Metro


Cinta Dan Sayang Orang Dulu-dulu Lebih Utuh Dan Sweet, Rupanya Ini Sebabnya..

“Sedangkan lidah lagi tergigit, apa pula suami isteri..”Bait lagu allahyarham Tan Sri P Ramlee dan Puan Sri Saloma ini sememangnya menggambarkan pahit manis hubungan suami isteri.

Ada masa manis, dan ada ketikanya pahit bak hempedu. Sudah menjadi adat dalam rumah tangga. Suami isteri dari dulu dan sekarang mengakui perkara ini. Tapi kenapa kala berdepan dengan masa pahit, ramai pasangan hari ini tidak setabah dan secekal pasangan dulu untuk menanganinya.

Hingga ramai yang mengambil jalan berpisah. Sedangkan ibu bapa kita berdepan dengan situasi yang lebih perit dan mencabar namun tetap kekal bersama hingga ke hujung usia.

Dalam hal ini kita mungkin perlu banyak belajar dari mereka tentang cara melayari rumah tangga agar tak mudah melatah bila berdepan masalah.

Bila selesai majlis kahwin, tolak tepi hal berbulan madu tetapi kenalkan pasangan pada sanak suadara. Rapatkan hubungan silaturrahim.
Antara cara merapatkan hubungan pasangan pengantin baharu dengan keluarga adalah melalui amalan bergotong royong atau rewang ketika mengadakan kenduri perkahwinan. Pengantin wajib membasuh periuk belanga yang digunakan semasa majlis perkahwinannya!

Cuba perhatikan bapa anda sendiri. Sangat santun orangnya. Rajin membantu isteri. Selepas isteri melahirkan, semua suami yang buat.

Jika melihat si isteri penat menguruskan rumahtangga, suami jangan berat tulang untuk membantu. Tolong jagakan anak juga sudah cukup membuatkan si isteri tersenyum

Banyak kes penceraian disebabkan oleh isteri malas. Cuba lihat mak kita sendiri. Rajin dan tahu tanggungjawab sendiri. Suami balik kerja, anak-anak dah terurus.

Oleh itu, walaupun sibuk di pejabat, tanggungjawab sebagai isteri jangan diabaikan. Tidak salah jika ada pembantu, tetapi soal membancuh minuman untuk suami serta makan pakainya seharusnya tetap menjadi tanggungjawab isteri.

Ibu bapa tak perlu campur urusan rumah tangga anak, ini boleh jadi kes penceraian. Biarkan anak-anak menangani masalah rumahtangga mereka sebaik mungkin. Ibu bapa hanya boleh memberi nasihat apabila diminta.

Biar kita susah tanggung sendiri, keburukan pasangan jangan diceritakan pada orang. Ini antara perkara penting jika nak jodoh panjang.Jangan sampai mendedahkan keburukan rumahtangga di laman muka buku!

Suami adalah ketua rumah tangga, tapi tak boleh guna kuasa veto nak kawal isteri. Bimbang isteri memberontak. Isteri dicipta dari tulang rusuk suami. Marah macam mana pun, tempat isteri tetap di sisi suami.Isteri sewajarnya mendengar kata suami dan bertoleransi dalam hal rumahtangga.

Kalau merajuk sekalipun dan tak bertegur sapa dengan pasangan, paling lama cuma 3 hari. Lebih dari itu, hubungan berada dalam tahap bahaya. Senyuman boleh dijadikan pembuka bicara untuk berbaik-baik semula.

Ego merupakan racun dalam rumahtangga. Setiap konflik rumah tangga adalah untuk menguji kesabaran dan kesetian suami mahupun isteri. Suami mahupun isteri harus merendahkan ego dalam sesetengah perkara untuk kebaikan bersama.


“Tiga Bulan Lagi Tinggal Sebelum Ibu Bersalin. Allah Ketaq Rasa.” Syatilla Berdebar,  Minta Tip Bersalin Normal.

Orang lain teruja nak menyambut tahun baru tetapi selebriti sorang ini pula berbeza. Walaupun tempoh tiga bulan lagi bakal melahirkan cahaya mata kedua, namun Syatilla Melvin, isteri kepada Shaheizy Sam ini mengakui cukup berdebar menantikan saat itu.

Anak……dah nak jadi abang anak bubu?haihh bedebaq rasa nak tau adik matyip boy ke girl?tolonglah muka mcm abg yip!insyaallah amin♥

3bulan lgi tinggai sebelum ibu beranakk?allah ketaqq rasa..boleh share experience hampa beranak normal tak?rasa mcm nk try beranak normal kali ni?

time czer dulu,alhamdulillah tak laaa susah mana pun nak jaga n maintain..cuma nk tahu pasal proses beranak normal.please share!♥tilla baca satu2,” tulisnya.

Ramai yang memberikan kata-kata semangat dan berkongsi pengalaman mereka bersalin secara normal.


Gara-Gara Anak Pecahkan Cermin Mata, Doktor Ini Kongsi Cara Kawal Kemarahan Dengan Mudah

Apabila bergelar bapa ini, rada hidup pastinya berubah setelah ada tangungjawab kepada isteri dan anak-anak. Begitu juga dengan seorang bapa yang bergelar doktor ini. Melalui perkongsian di facebooknya, Kamarul Ariffin Nor Sadan, beliau menjelaskan bagaimana cara mengawal kemarahannya. Moga perkongsian menjadi inspirasi buat kita mengawal kemarahan demi memastikan kebahagian rumahtangga dan anak-anak tersayang.

Tiba-tiba anak aku yang umur 4 tahun tu masuk bilik, lepas tu kata “Nah, Ayah. Weena dah patahkan” sambil buat muka bangga.

Mendidih darah aku tengok. Jap lagi dia kata pula “It’s OK, you’re a doctor. You can fix it”.

Tadi mendidih, ni meluap terus darah aku. Aku terus keluar bilik, turun bawah, keluar rumah, naik kereta, keluar pagar, pergi Puteri Mart (pasar). Aku orangnya macam tu, kalau aku tengah marah sangat, aku akan diamkan diri atau pergi bawa diri.

Aku tahu, kalau aku mula cakap dalam keadaan marah, selalunya aku akan naik suara, lepas tu kadang-kadang naik tangan.

Jadi, lepas kahwin, aku cuba ambil pendekatan untuk diam atau menyendiri. Selalunya tak lama pun aku akan membisu dan menyendiri.

15 minit cukup.

Lepas dah OK dan waras, baru aku akan buka mulut. Masa baru mula kahwin dulu, aku sampai keluar kereta semasa kereta di lampu isyarat.

Masa tu bini aku yang memandu. Entah apa yang kami gaduhkan, tapi rasanya aku yang salah, namun masa itu ego aku tinggi. Mana nak mengaku salah. Jadi berbalah lah sikit.

Bila sampai lampu isyarat merah. Aku terus keluar kereta sebab aku tak nak aku cakap benda bukan-bukan atau menipu agar aku menang perbalahan tu.

Sempatlah aku jalan kaki 5 minit di jalan raya sebelum bini aku kutip aku balik. Ya, 5 minit je aku perlukan untuk aku tenang dan waras kembali. Itu cara aku kekang diri aku dikuasai amarah.

Biarlah orang nampak kita lemah, melarikan diri. Asalkan kita menang dengan peperangan sebenar, iaitu melawan amarah kita sendiri. Kemenangan itu lebih besar maknanya.

Sekarang bini aku pun dah masak dengan perangai aku. Kalau aku diam, maknanya aku tak setuju atau marahlah tu. Tak perlu pujuk pun, lepas 15 minit nanti aku OK lah balik.

Aku tak berapa suka marah anak. Sebenarnya baguslah dia mengaku dia buat salah. Jadi tak perlu marah gila-gila sehingga dia jadi orang yang takut nak mengaku salah. Kan?

Tapi itulah, ada masa terlepas juga amarah tu. Hahaha. Setiap orang perlu sela masa berlainan untuk kembali sejuk. Ambillah masa secukupnya, tapi jangan sambung dengan rajuk. Nanti jadi lama sangat.

Kamarul Ariffin Nor Sadan
Menang Dalam Kalah

Mohon beri sumbangan untuk aku beli bingkai cermin mata baru!


Ini Ujiannya Jika Beranak Ramai, Jangan Buat Main-Main Ye. Surirumah Ini Kongsi Cerita Anak Sembilan

Bila ada anak ramai tentu pelbagai cabaran nak membesarkan anak-anak ni. Jangan buat main-main ye sebab bukan semua ujian ni Allah bagi pada hambanya. Hebatkan mereka yang terpilih ni.

Ikuti perkongsian ibu beranak sembilan ni  di laman facebooknya Juriah Halimatun Ahmad.

Selalu mama fatim perhati, almost setiap kali pergi ke restoren menjamu selera bersama 9 anak-anak dan satu suami tu, mesti ada mata-mata yang melirik- lirik mengira jumlah budak-budak ni..

Apa? Tak pernah tengok orang beranak ramai ke? Tak pun pelik sebab tengok mummynya ni dan ayahnya muda kot? Kahkahkah!

Alhamdulillah, bukan senang ada anak ramai-ramai oii.. Tapi Allah dah bagi kami begitu. Ujian kami begitu bentuknya. Sungguh, memang mama fatim tak terjangka pun ada anak seramai ini masa baru kahwin.

Anak-anak kami bukannya setahun satu, tapi ada juga yang awal tahun contohnya Januari 2003, kemudian keluar adik nya November 2004. Ada yang Februari 2007, kemudian hujung November 2008. Tapi secara puratanya dalam 2-3 tahun selang.

Terus terang mama fatim cakap, bukan senang ada anak ramai. Kena ada persediaan mental dan fizikal. Bukan duit semata-mata, tapi hati dan perasaan pun kena kuat. Bila setiap anak lahir, mulalah tak tidur malam, anak-anak nak berkepit 24 jam. Tidur tak lena, mandi tak basah, makan pun tak kenyang ye. Ingat tu!

Dah start sekolah dan mula remaja, lain pulak cerita nya.

SUAMI TURUT BANTU URUSKAN ANAK

Memang setiap anak-anak tu ada rezekinya masing-masing, tapi kena ingat, kita lah yang bertanggungjawab sepenuhnya. Sebab itu amanah Allah tau! Banyak sangat tanggungjawabnya. Nanti kalau kena tanya kat akhirat esok, mama fatim tak tau.. Haha.

Alhamdulillah, dah beranak 9 ni, mama fatim ada bagitahu pada suami, sebenarnya dia sangat ok, suami yang bertanggungjawab, makan minum jaga, anak jaga sama-sama, register pindah sekolah, atau nak bersekolah, dia yang register, malam pun bangun juga buatkan susu, basuh berak anak, mandikan anak, anak buat perangai dia pun jaga sama, malahan setiap kali bersalin pun sama-sama duduk dalam bilik bersalin, tak tidur malam juga tunggu mama fatim nak bersalin, malahan 8 daripada anak-anak mama fatim ni lahir di hospital swasta. Anak-anak pun setakat ni alhamdulillah, kami jaga sedaya upaya. Tak kisah lah upah bibik atau hantar taska. Bila macam tu, ok lah kan, mama fatim beranak ramai?

BERHENTI KERJA

Dulu, mama fatim makan gaji, mama fatim berhenti bila anak masuk 5 orang. Sekarang ni kerja sendiri dengan masa yang lebih flexible, supaya pada masa yang sama, dapat juga tengok-tengok kan anak-anak tu. Dan pada yang sama, ada la juga elaun jadi suri rumah ni. Dan mama fatim tak sabar ni nak tunggu kwsp untuk suri rumah pulak ni. Bila la yek. Hahaha ! Jadi, ok lah kan beranak ramai pun. Jaga anak pun sama-sama.

Tapi mama fatim bagitahu dia juga, kalau lah anak-anak ni mama fatim yang jaga semua, siang malam mama yang buat, malam tak lena tidur, siang lagi asyik menempel si baby nya, klinik pun kita yang nak hantar cucuk, makan minum pun cukup-cukup aje, perangai anak pun kita yang nak jaga, sampai satu peringkat kita minta emak ayah pulak tolong sebab dah tak mampu dari segi upah pengasuh dan sebagainya, mama fatim bagitahu, mama hanya sanggup beranak 3 orang je paling ramai. Kalau semua-semuanya kita yang buat, biarlah tak payah ramai-ramai.

Itu pun, kadang-kadang mama fatim termengeluh juga sebab penatnya tak terkata. Astagfirullahala’zim.. Dan sekarang cukup lah 9 orang. Mental dan fizikal takat tu je. Badan sendiri pun nak kena jaga juga kan.

Jadi, jangan main-main. Beranak lah ramai-ramai pun, yang penting suami isteri kena bertanggungjawab sepenuhnya segala-galanya. Bukan satu pihak sahaja yang kena bertanggungjawab. Nanti Allah tanya kita semula.

Kalau rasa tak mampu nak beranak ramai, sebab tanggungjawabnya kena kuat mental, fizikal dan kewangan, pandai-pandai lah jaga diri. Zaman sekarang dah tak sama macam dulu-dulu.

Yang penting, beranak ramai tu memang awet muda.. Kuang-kuang-kuang! Yang ni, memang tak boleh blahh… Haha!

#Mamafatim
Si mummy 9 anak
~tailor baju budak


Dayah Bakar Mohon Henti Kata-Kata ‘Berkahwin Dengan Tentera, Kesian Selalu Kena Tinggal’

kalau berkahwin dengan anggota tentera, mesti akan ada yang bersuara tentang si isteri akan ditinggalkan oleh suami untuk pergi bekerja berkhidmat untuk negara. Mungkin bagi kita yang tak merasai akan rasa biasa, tetapi tidak bagi mereka yang melaluinya.

Oleh itu, pengacara Dayah Bakar yang juga merupakan isteri kepada pegawai tentera, Kapten Muhammad Hanif meminta orang ramai hentikan stereotaip itu dihentikan dan tampil menyuarakan pandangannya itu selepas menonton filem pecah panggung yang menceritakan tentang pasukan Angkatan Tentera Malaysia (ATM), Air Force: Selagi Bernyawa, baru-baru ini.

Bagi Dayah atau nama sebenarnya, Nur Hidayah Abu Bakar, 33, berkata filem itu sangat meninggalkan kesan buat dirinya malah lebih bertambah perasaan hormat dan bangga dengan pasukan keselamatan yang sentiasa berjuang untuk negara.

“Saya percaya hanya orang terpilih yang boleh jadi seorang tentera. la bukan satu pekerjaan, ia adalah satu amanah dan tanggungjawab. Yang dikorbankan bukan sahaja masa atau tenaga, malah nyawa yang menjadi taruhan. Keluarga ditinggalkan demi bersiap siaga di barisan hadapan.

“Maka, hentikan kata-kata ‘berkahwin dengan tentera, kesian selalu kene tinggal”. Mungkin mereka tidak mengerti, ini adalah takdir serta pilihan jiwa yang kuat, perjuangan cinta dan pengorbanan.

“Para pejuang negara yang telah pergi dan sedang bertugas, ikhlas berjuang, siang dan malam untuk kita sama-sama dapat dapat merasakan keamanan dan tidur yang lena. Ini bukan percuma teman-teman,” tulisnya dalam ruangan kapsyen dalam perkongsiannya di laman Instagram.

lbu kepada seorang cahaya mata itu juga turut memuji filem Air Force The Movie yang disifatkannya cukup ‘rencah sehingga membuatkan air matanya mengalir saat menyaksikan naskhah hebat itu.

“Sepanjang saya tonton, saya sangat fokus dan saya rasa tak duduk diam untuk tahu apa scene seterusnya. Little that I know, saya boleh rasa sebak, mata berkaca, rasa terharu, rasa sedih, rasa bangga. Senang cerita, saya menangis la.

“Ini bukannya perasaan masa ending tau, ini perasaan banyak kali in between the film. Keseluruhannya, sangat memuaskan. Mantap!

“Filem ini meninggalkan kesan, rasa hormat yang luar biasa buat semua pejuang negara, itu kuncinya!” puji Dayah.


Nampak Biasa Aje Tomato Ni, Tapi Khasiatnya Boleh Serikan Wajah. Baca Penjelasan Doktor Ini


Tiru 5 Trik Ibu Ini Lakukan Untuk Pastikan Ruang Dapur Tak Berjelaga. Mudah Tapi Kena Rajin!

Ruang dapur boleh dianggap sebagai ‘jantung’ kehidupan untuk sesebuah kediaman. Ramai yang mengatakan begitu terutamanya bagi mereka yang gemar memasak. Memandangkan di ruang inilah akan terciptanya hidangan enak dan dimasak dengan penuh kasih sayang untuk dihidangkan kepada keluarga tercinta.  Malah setiap hari kita sering memulakan kehidupan dengan mengisi perut yang kosong dengan menjengah ke ruang dapur sebelum pergi ke tempat kerja dan sebagainya.

Lantaran itu, sewajarnya ruang ini harus terlihat sentiasa bersih dan rapi agar dapat memberi keselesaan kepada seluruh ahli keluarga berada lebih lama di ruang ini. Namun jika tidak diberi tumpuan pada aspek kebersihan, ia seakan mustahil. Tambahan pula, apabila memasak akan boleh menyebabkan berminyak malah berjelaga pada dinding, lantai mahu pun syiling.

Pun begitu, wanita ini yang dikenali sebagai Siti Hawa Mohd Zainudin di dalam fbnya ada berkongsi cara untuk hindari masalah tersebut. Menurutnya walaupun telah menggunakan ruang dapur tersebut hampir 6 tahun lamanya, namun dinding dan syilingnya kekal putih bersih!

Nak tahu apa yang dia lakukan jom semak satu persatu.

Tip saya nak bagi dinding dan syiling tak hitam jelaga dalam masa yang sama masih kekal cantik catnya :

1. Time memasak saya suka standby span basah sambil masak sambil lap tabletop dan kain basah untuk lap lantai gitu.

2. Time memasak saya suka buka pintu dapur dan tingkap agar bau bauan dapat keluar terus

3. Time memasak saya suka pasang kipas kat dapur agar dapur tak berwap panas.

5. Rutin harian selepas memasak, kena rajin mengemas dan lap dapur di semua bahagian yang digunakan time memasak sebab kalau dibiarkan, kesan kotoran akan melekat terus.


Boleh Cuba Redakan Migrain Dengan Garam Dan Lemon Sahaja,  Sila Cuba Ni!

Migrain memang menyerang kita tanpa dijangka. Cuaca biasanya menjadi penyebab utama selain pemakanan yang tidak menentu.

Orang yang mengalami Migrain biasanya cukup sensitif kepada hampir segala-galanya. Antaranya sinar cahaya matahari boleh mencetuskan sakit yang teruk terutama seluruh kepala.

Jadi bagi yang mengalami migrain yang kerap dan teruk anda boleh mencuba cara alternatif yang lebih selamat dan berkesan. Boleh juga cuba buat suami yang tiba-tiba diserang migrain. Insyallah membantu.

Yang anda perlu tahu, garam dan lemon baik untuk meredakan masalah ini. Pastikan hanya garam berkualiti tinggi digunakan dan sebaiknya gunakan garam Himalaya organik jika anda mahu untuk mendapatkan hasil yang terbaik.

Garam ini akan membantu anda mengurangkan sakit kepala yang teruk dan migrain. Selain itu, ia akan membantu anda menguatkan sistem imun serta membantu memulihkan bacaan alkali dan elektrolit dalam badan anda.

Antara bahan lain untuk petua ini ialah lemon. Lemon dianggap sebagai salah satu buah-buahan yang mempunyai alkali. Badan kita mendapat banyak manfat apabila lemon digabungkan dengan garam kerana membantu anda mengurangkan migrain.

Bahan-bahan :

1/2 biji lemon

1/2 sudu teh garam Himalaya

Cara Penyediaan:

1. Mulakan dengan memerah limau tersebut ke dalam segelas air

2. Kemudian tambah garam Himalaya.

3. Gaul dan ubat migrain anda bersedia untuk diminum.

Selamat mencuba.


“Abang Selalu Mimpi Mama Dengan Adik Datang.” Tanam Uri Bersama Anak & Isteri Dalam Satu Liang Lahad, Luahan Bapa Tunggal Ini Menjentik Emosi Netizen

Bukan mudah nak menghadam hakikat orang kita sayangi sudah pergi buat selama-lamanya. Apatah lagi kepergian tersebut dalam keaddan mengejut. Sukar diungkapkan dengan kata-kata andai berada di tempat lelaki ini.

Baru-baru ini, tular satu perkongsian  di Twitter milik seorang pengguna yang dikenali sebagai Nabilfikri10. Dia yang berkongsi screenshot satu komen mengenai lelaki yang bercerita serba sedikit perjalanan kisah hidupnya.

Perkongsian yang dibuat oleh Nabilfikri10 itu telah mendapat perhatian daripada netizen yang berasa sedih membaca komen Mrpapa Apiq Piqa di Facebook berkaitan cara-cara membasuh uri.

Jelas Faizul, isteri tercinta telah pergi menghadap Ilahi pada setahun yang lepas selepas mengalami komplikasi darah tinggi hingga anak dalam kandungan yang berusia 7 bulan turut gagal diselamatkan.

Pokok bentuk love atas pusara

Kisah meruntun hati Faizul itu telah menarik perhatian warganet apabila menyertakan gambar pusara isteri dan anaknya yang disemadikan dalam satu liang mempunyai satu pokok berbentuk ‘hati’ diatasnya.

Pemergian isteri tercinta dan anak ketiganya sangat memberi tamparan buat dirinya namun dia akui bahawa perlu kuat kerana dua orang anaknya masih memerlukan dirinya.

Faizul juga telah berkongsi kisah bagaimana  keadaan isterinya yang sedang melawan sakit dihospital beberapa hari sebelum pergi meninggalkan suami dan anak-anak yang lain.


Kecewa Anak Beranak Tanam Pokok Tak Berbuah-buah. Ni Penyelesaiannya, Buat Baja Buatan Sendiri!

Jika difikir-fikirkan, pokok apakah yang biasanya jadi pilihan sebuah keluarga untuk di tanam di laman rumah. Ya, lain tidak bukan antara pokok yang menjadi pilihan ramai untuk ditanam adalah seperti pokok pelam, kedondong, jambu air dan sebagainya.

Umumnya, tujuan kita menanam sebatang dua pokok buah-buahan ini dengan tujuan mengharapkan suatu hari nanti hasilnya boleh dimakan bersama-sama anak-anak dan seisi keluarga.

Namun sering kali juga kita berdepan kekecewaan, bila mana pokok yang ditanam bertahun-tahun lamanya namun belum pernah pokok tersebut berbuah. Untuk itu, apa kata kali ini anda sediakan sendiri baja untuk pastikan pokok berbuah lebat yang boleh dihasilkan dengan menggunakan bahan-bahan dari dapur sendiri. Ianya jimat dan selamat!

Hal ini dikongsikan oleh Seri Kundasang di FB dan semoga ianya memberi manfaat.

Tips Cara Buat Baja Organik Cecair Baja Buah. SENANG

Hi gais . SK nak kongsi cara buat baja organik cecair yang sangat mudah. Kita boleh gunakan bahan dari dapur sebagai bahan utama baja cecair yang baik untuk buah ni ya..

Bahan bahannya ialah:

Gula merah (1 kg) (dicairkan dengan 200 mL air)

Kisar (A)

Kulit pisang (700g)

Kulit udang (belum dimasak) (200g)

Kulit telur (100g)

Alat:

1. Bekas besar

2. Botol plastik 1.5 L

Cara-cara:

1. Campurkan segala bahan di dalam bekas dan gaul rata

2. Setelah itu masukkan ke dalam botol 1.5 L.

3. Tutup dengan kain kasar agar tiada serangga masuk. Penggunaan kain agar berlaku proses pengudaraan untuk mikrob bekerja.

4. Peram selama 15 – 20 hari. ( seminggu pun bole guna sudah)

5. Setelah itu, tapis cecair hasil peraman.

Cara Buat Baja Organik Cecair Baja Buah

Penggunaan:

1. Campurkan baja cecair bersama air dengan nisbah 1:20 (baja cecair: air). Contohnya 10 mL baja dengan 200 mL air.

2. Sembur pada daun pokok untuk kesan maksimum. Tidak kisah waktu semburan. Jika hujan selepas itu, boleh lakukan semburan kembali.

Kelebihan baja buah ini kepada tumbuhan:

1. Kulit pisang membekalkan kalium (K) sesuai untuk pembuahan

2. Kulit udang membekalkan unsur surih (TE) sesuai untuk tumbesaran

3. Kulit telur membekalkan kalsium (Ca), fosforus (P) sesuai untuk pertumbuhan batang dan buah pokok.


Rupanya Deodoran Boleh Gunakan Untuk Buat Benda Lain, Ini Yang Anda Kena Tahu, No 2 Paling Membantu!

Rupanya deodoran yang selalu kita gunakan untuk bahagian bawah lengan atau ketiak ini banyak fungsinya. Mungkin ramai yang merasakan produk ini hanya
khusus dibuat untuk memastikan bawah lengan kita sentiasa kering sahaja bukan? Sebenarnya ia berfungsi lebih dari itu. Menarik!

Sifatnya yang lembap seperti jel ini berfungsi untuk mengatasi beberapa masalah lain juga. Malah ia turut memelihara kelembapan semula jadi pada kulit dan
beberapa kawasan lain juga. Sila cuba!

1. Atasi Minyak Berlebihan Pada Wajah
Menurut laman web purewow.com, kandungan bahan dalam deodoran dapat mengatasi masalah minyak berlebihan pada kulit. Katakan anda mempunyai masalah kulit wajah berminyak, anda boleh oleskan sedikit deodoran pada zon T atau sekitar bahagian yang bermasalah.

2. Mengurangkan Masalah Melecet
Dek kerana seluar yang dipakai terutamanya jika dari material yang kasar seperti jeans, bahagian paha akan lebih mudah melecet. Apatah lagi jika seseorang
itu mempunyai badan yang sedikit gempal, bahagian paha akan bergesel dan menyebabkan lecetan. Sapukan sedikit deodoran pada bahagian itu dan lecetan akan pulih dan dapat dikurangkan.

3. Mencegah Kulit Melepuh
Ini biasanya terjadi bila kita pakai kasut baru. Mulalah kaki melepuh atau ada bahagian tertentu yang melecet. Untuk mengatasi masalah ini, anda boleh
oleskan sedikit deodoran pada bahagian yang bermasalah. Mungkin oles sedikit pada belakang kaki atau hadapannya. Kemudian, sarunglah kasut baru anda
dengan penuh yakin!

4. Atasi Rasa Gatal Gigitan Serangga
Mungkin kedengarannya agak pelik, namun deodoran mampu menghilangkan rasa gatal yang ditinggalkan akibat digigit nyamuk atau serangga. Oleskan deodoran
pada kaki yang terasa gatal selama beberapa kali dalam sehari, rasa gatal itu akan hilang dengan sendirinya.

5. Pintu yang Berbunyi
Pintu kita adakalanya berbunyi apabila ditolak. Mungkin kerana engselnya sudah lama, berkarat atau terlalu ketat. Jika tiada sebarang cecair yang menghilangkan karat, ambil sahaja deodoran lama anda dan letakkan pada engsel pintu ini. Bunyi-bunyian kurang enak pasti tiada!

Selamat mencuba!


Lemon & Air Panas Jadikan Detoks Berkesan Untuk Bebas Jerawat &  Kulit Jadi Flowless Serta Lembut. Begini Caranya!

Jika sebelum ini ramai yang amalkan minum air  detoks untuk membersihkan toksin dalam badan,  pun begitu kali ini anda juga boleh melakukan proses detoks untuk membersihkan kulit wajah.

Caranya seperti mana yang dikongsikan oleh Norafiza Mahmud, cukup mudah dan menurutnya dengan melakukan kaedah  detoks kulit juga bertujuan agar kulit wajah bebas jerawat, jeragat dan sekali gus menjadikan kulit menjadi lembut dan berseri.

Tambahnya lagi, “Sesiapa yang pernah buat dan buat secara konsistan je boleh tahu rahsia disebalik muka yang flawless tanpa jeragat dan jerawat dengan amalkan detoks kulit muka.”

“Amalkan detox kulit dimuka untuk mematikan dan mengeluarkan kotoran dari liang roma. Sangat sesuai untuk siapa yang ada masalah jerawat. Tak kiralah jerawat batu ke, jerawat pasir ke atau apa-apa sahaja jenis jerawat, semuanya sesuai.”

Untuk anda yang ingin mencuba, di sini dikongsi cara dan bahan-bahan yang digunakan. Cukup mudah dan senang sahaja, hanya perlukan dua. Selamat mencuba!

Bahan-bahan:

Cara amalkan :

2. Selepas wapkan wajah dengan air panas bersama lemon, ambik ais dan tonyoh pula pada kulit muka secara perlahan-lahan.

Ekstra info : Ais ini berfungsi untuk tutup balik liang roma yang terbuka masa proses wap dilakukan. Hanya perlu konsisten sahaja. Lepas tu boleh tengok hasil kulit kau orang yang makin halus Dan flawless. No more jerawat, no more jeragat!


Gigil, Menangis Depan Suami Tonton Video Hampir Dihempap Lori! “Allah Bagi Peluang Pada Kita”

kebelakangan ini sering kita dengar berita tentang kemalangan tragis yang berlaku di negara kita ini. Ada sesetengah kes sehingga meragut nyawa orang yang tersayang!

Namun, lain pula bagi lelaki ini yang berpantang maut sebelum ajal. Seorang penunggang motosikal nyaris maut dihempap sebuah lori simen yang dipercayai terbabas dalam satu kejadian di Persiaran Pulau Lumut, Alam Budiman, Seksyen U10, pagi semalam.

Dalam kejadian 9.33 pagi itu, dia yang menunggang motosikal seorang diri bagaimanapun terselamat dan hanya mengalami cedera ringan.

Menerusi video berdurasi 14 saat yang tular di media sosial itu, mangsa sempat mengelak dan hanya terkena sipi bahagian belakang lori terbabit.

Video terbabit turut dikongsi oleh seorang pemilik akaun Facebook dipercayai isteri mangsa yang dikenali sebagai Noor Nazrah.

“Allahuakhbar gigil satu badan dapat video ni, nangis depan suami…teresak-esak cakap Allah sayang kita..Allah bagi peluang pada kita.. Allahuakhbar maafkan saya sayang…saya selalu buat salah pada awak.

“Yang bawak motor tu suami saya, Alhamdulillah Allah Maha Baik Allah bg peluang pd kami semua..lemah semangat tengok video ni..terus panas badan mcm nak demam.

“Hargailah orang yang kat sayang, sebab cinta di dunia sekejap sangat sebenarnya..terima kasih pada Allah bagi peluang untuk kami perbaiki diri..” luahnya dalam hantaran di Facebook itu.

Sementara itu, Ketua Polis Daerah Shah Alam, Asisten Komisioner Mohd Iqbal Ibrahim dalam kenyataan hari ini berkata, pihaknya menerima laporan kemalangan itu, 11.17 pagi, semalam.

“Kejadian berlaku ketika lori membawa muatan simen (buyung) bergerak masuk susur sebelah kiri dari arah Persiaran Mokhtar Dahari hilang kawalan dan terbabas masuk ke haluan bertentangan disebabkan keadaan jalan susur yang sedikit menurun.

“Akibat kejadian ini, lori terbabit terbalik dan bahagian belakang lori terkena sebuah motosikal yang sedang bergerak lurus dari arah bertentangan,” katanya.

Bagaimanapun katanya, kedua-dua mangsa dalam kemalangan itu hanya cedera ringan dan menerima rawatan di hospital terdekat.

“Kes ini disiasat mengikut Rule 10 LN 166/59. Saksi atau orang ramai yang mempunyai maklumat diminta membantu siasatan dengan menghubungi Penolong Pegawai Penyiasat BSPT IPD Shah Alam, Sarjan Mohd Riduwan Hamidi di talian 011-26928229,” katanya.

Sumber : HMetro


“Ruginya Kumpul Banyak Harta, Tapi Abaikan Anak.  Tak Bawa Anak Jalan-Jalan, Tak Bagi Kenangan Indah. Deep Perkongsian Ni

Bahagia itu sederhana, setiap daripada kita punya cara tersendiri untuk mencipta kebahagiaan dalam rumahtangga.

Walaupun hidup tak mewah seperti orang lain, namun setiap hari kita bangun pagi dengan rasa syukur dan gembira.

Melihat orang tersayang di sisi tak kurang apapun. Duit bukanlah segalanya walaupun semuanya perlukan duit. Yang penting bagaimana kita  mengemudi bahtera rumahtangga.

Perkongsian dari wanita ini cukup bermanfaat untuk kita jadikan panduan.

Kalau saya.
Berbanding sangat berjimat.
Tak berjalan ke mana-mana.
Tak langsung beli makanan sedap, beli yang murah sungguh.
Tak berbelanja untuk kebahagiaan sendiri.
Tak gembirakan anak-anak dengan berjalan sini sana.
Hidup dalam keadaan tak ceria, serabut, tertekan tanpa sedar, kerja dan kerja semata demi untuk menyimpan di masa akan datang.
Kemudian, dapat beli rumah tanpa hutang, di usia 50 Tahun.
Berbanding begitu.

Saya lebih rela, makan apa yang saya teringin nak makan, sekali sekala berjalan travel membahagiakan diri dan keluarga.

Membeli baju, reward diri sesekali enjoy-enjoy dan manjakan diri untuk berehat di hotel. Memberi pada yang memerlukan.

Belanja anak saudara, adik beradik yang kekurangan. Walaupun tak mampu beli rumah, mungkin hanya menyewa, itu lebih saya sukai dan enjoy my life to the fullest.

Kita penuh duit dalam bank,
Namun anak-anak kekurangan kasih sayang, anak-anak tak ada memori menarik untuk dikenang. Kita berjimat dan menyimpan bersungguh, dengan harapan
“Nanti anak aku ada rumah. ada aset untuk aku tinggalkan…”
Ketahuilah. InshaAllah anak ada rezeki dia kelak. Allah sediakan.
Tapi, masa untuk bergembira, masa untuk dia ada memori kanak-kanak yang ceria, yang dia boleh cerita pada rakan-rakan tiada.

Saya lebih suka hidup yang gembira, bahagia, walau tak ada simpanan mana, cuma ada juga untuk kecemasan, yakin yang rezeki Allah sentiasa ada.

Berbanding ada duit banyak, beli benda itu ini cash, namun hidup tak ceria mana, tiada warna warni di sana. Rumah ada, namun tiada bahagia dalam isi rumah.
Kalau saya lah!

Biar kita takde duit full akaun bank.
Tapi we live our life to the fullest.
Supaya ketika hari kematian kita,
Kita tak cakap macam ni…

“Ruginya aku kumpul banyak harta, tapi aku abaikan anak, tak bawa anak jalan-jalan, tak bagi kenangan indah…aku kerja untuk bagi mereka selesa kelak…tapi mereka lebih inginkan kasih sayang, anak nak makan pun aku sangat berkira…
I wish I make people around me happier…”

Tapi penting juga menyimpan, bukan joli sakan. Bergembira, namun masih sederhana. Hotel bajet pun dah mengembirakan, makan aiskrim murah pun tak tak kurang bahagia, pakai baju tak branded pun bukan tak bahagia.
Begitulah!

Credit to: Amalina Nudin


“Kalau Papa Kahwin 4 Pun Takkan Mampu Jaga Macam Anak-Anak Buat.”  Dr Norzizi Sebak Kongsi Pesanan Ayah

Menjaga orang sakit ini memerlukan kekuatan emosi dan jiwa yang kental. Bukan hanya terpaksa korbankan tenaga, masa dan paling utama kena sabar. Kesungguhan dan ketabahan Dr Norzizi Zulkifli dan adik-beradiknya yang lain menjaga dan menguruskan ayah mereka bergilir-gilir membuatkan ramai memuji metreka anak yang baik.

Baru-baru ini pengarah teater yang juga pensyarah, Dr Norzizi menerusi instgramnya, berkongsi kesedihan di sisi bapanya yang juga pelakon dan seniman veteran, Datuk Zulkifli Zain, 75, yang dirawat di hospital.

Aktor veteran ini dimasukkan ke hospital kerana masalah kencing tidak lawas berterima kasih kepada anak-anaknya selain memberikan beberapa pesanan buat anak-anaknya.

“PAPA memang selalu berpesan. Cuma, barangkali pagi tadi yang cukup hening buat kami berdua dan dia pun pesan macam-macam.

“Saya pula jarang nangis, jadi sedihlah. Apapun, papa bukan kritikal. Dia stabil dan sakit sikit saja,” katanya lagi.

“Jangan risau, papa sihat dan dia akan sembuh tidak lama lagi,” katanya memberitahu bapanya juga baru dibenarkan keluar hospital.

Menerusi foto dimuat naik Norzizi di Instagram (IG) baru-baru ini, dia mengabadikan gambar sedih kerana menangis bersama bapanya.

Dengan kapsyen ditulis, selepas sarapan pagi, duduk di katil kena picit lutut dia, sekali lagi papa ulang suruh beritahu adik dia ucap terima kasih.

“Lepas breakfast, duduk kat katil kena picit lutut dia, sekali lagi Papa dok ulang suruh bagitahu adik2 dia ucap terima kasih dan katanya 4 bini pun tak mampu jaga macam mana anak2 dia jaga Papa Mama.

“Macam2 lagi lah dia cakap so sy cepat2 amik phone and I said “Ha cakap kat adik2 smua, Zi rakam ni” video tu buat saya tak boleh tahan, burst! Rabak. So sy abadikan kerabakan saya dengan Papa, pagi ni, sebelum I nak pi kerja!

Zulkifli sebelum ini pernah diserang penyakit angin ahmar menyebabkannya lumpuh tangan serta kaki kiri.


Leganya Hati Mak Ayah, Bermula Januari 2020 Anak Dapat Sarapan Percuma. Jimat Duit Poket!

Tentunya ini satu lagi berita yang membuatkan semua ibu ayah berasa lega dan gembira dengan pengumuman yang diberikan oleh Menteri Pendidikan, Dr Maszlee Malik. Apa tidaknya, bermula Januari tahun 2020 semua anak-anak kita akan diberikan sarapan secara percuma. Berbanding sebelum ini hanya untuk anak di dalam keluarga berpendapatan 40 peratus terendah (B40) sahaja.

Melalui program sarapan percuma khas untuk anak-anak di sekolah rendah di seluruh negara itu, beliau berkata, anak-anak akan disediakan sarapan enak berpandukan menu yang sihat dan ia adalah percuma sama ada bagi yang bersekolah sesi pagi mahu pun sesi petang tidak terkecuali.

“KPM akan terus meneroka apa sahaja ruang bagi memastikan anak-anak hadir ke sekolah dengan penuh kegembiraan,” ujar beliau lagi.

Di Sebalik Makanan Percuma

Kementerian Pendidikan akan memastikan setiap pelajar yang hadir ke sekolah pada tahun hadapan akan menikmati makanan percuma sebelum sesi pembelajaran bermula.

Menterinya, Dr Maszlee Malik, berkata langkah itu dibuat kerana di sebalik makanan percuma itu, berlaku perkara penting iaitu proses pendidikan sivik dan disiplin dapat diterapkan dalam kalangan pelajar.

“Kita bukan sahaja memberi makanan berkhasiat dalam membentuk generasi baharu yang sihat, malah mendidik anak-anak mengenai sivik dan disiplin.

“Sebelum makan basuh tangan, lepas makan kena kemas. Mereka semua ini akan makan bersama guru,” katanya ketika ditemui selepas melawat Sekolah Menengah Kebangsaan (SMK) Merbok di sini, hari ini.

BERMULA JANUARI 2020, SARAPAN PERCUMA AKAN DISEDIAKAN BUAT SEMUA ANAK-ANAK DI SEKOLAH RENDAH SELURUH NEGARA

Sementara itu, memetik kenyataan rasmi Menteri Pendidikan ini di akaun facebooknya, beliau menyatakan bahawa anak-anak kita memerlukan jadual pemakanan yang tepat dan amalan pemakanan seimbang bagi memastikan mereka terus kekal sihat dan cergas di samping dapat membantu mereka memberi tumpuan sebaik mungkin dalam pelajaran setiap hari.

Kementerian Pendidikan Malaysia (KPM) amat mengambil berat aspek pemakanan murid dan sentiasa menggerakkan pelbagai inisiatif penting untuk memastikan anak-anak kita perutnya sentiasa terisi dengan makanan berkhasiat.

Sehubungan itu, bermula dari Januari 2020, KPM bakal melancarkan program sarapan percuma khas untuk anak-anak di sekolah rendah di seluruh negara. Melalui program ini nanti, anak-anak akan disediakan sarapan enak berpandukan menu yang sihat dan ia adalah percuma.

KPM akan terus meneroka apa sahaja ruang bagi memastikan anak-anak hadir ke sekolah dengan penuh kegembiraan.

YB Dr Maszlee Malik
Menteri Pendidikan Malaysia


Buatkan Kiub Ais Ni Untuk Hilangkan Lebam Bawah Mata & Kulit Jadi Lebih Glowing. Begini Caranya!

Lingkaran gelap bawah mata adalah sesuatu yang biasa terjadi bila seseorang kurang tidur dan ia menampakkan wajah kelihatan lesu dan tidak bermaya. Selain menggunakan alatan kosmetik untuk menutupi atau memudarkan kesan gelap bawah mata, anda juga boleh amalkan petua ini dengan menggunakan bahan yang lebih alami.

Ini sebagaimana yang dikongsikan oleh Faarihah Kadir berkongsi rahsia untuk mendapatkan kulit lebih sihat dan dapat membantu mengurangkan lingkaran gelap bawah mata. Nak tahu lanjut, jom ikuti langkah demi langkah yang dikongsikan ini.

KULIT SIHAT CANTIK DAN GLOWING DENGAN MENGGUNAKAN BAHAN DARI DAPUR

Hai uolls, hari ni ai nak share satu tips untuk dapatkan kulit glowing hanya menggunakan bahan dari dapur sahaja.

Bahan bahan yang digunakan

1 . Timun

2. Madu

3. Air bersih

Cara cara untuk buat ice cube ni ada pada setiap gambar. Tips ini penting untuk menghilangkan lebam bawah mata dan kulit muka yang bersih glowing dan sihat .

Step 1 : Kisar timun

Step 2 : Masukkan madu dan air ke dalam pengisar

Step 3 : Kisar dengan lumat

Step 4 : Kisarkan bahan bahan tersebut sehingga lumut dan masukkan ke dalam peti ais dan bekukan .

Siap. Selepas dibekukan ready untuk kulit glowing, sihat dan bersih.

Gosokkan selama 10minit dan bilas dengan menggunakan air bersih. Amalkan setiap malam.